Trizekved kentel - Wikimammenn\n◄ Daouzekved kentel Trizekved kentel Diwar-benn senti ►\n2. — Lavaret ez euz bet ama diaraok ar wella stad hag ar zantela evit eun ene a zo en em zilèzel a-grenn he-unan hag ober pep tra dioc’h ma fell da Zoue ; gwelomp brema penaos. Mar fell d’e-omp e vemp santel, arabad eo e rafemp ar pez a fell d’e-omp, greomp hep-ken ar pez a fell da Zoue, rak gourc’hemennou hag aliou an Aotrou-Doue a zo ober ha gouzanv kement tra a fell da Zoue hag enn doare ma kar. Pedomp an Aotmu ma roio d’e-omp ar frankiz a spered ha ma karimp ar pez a blij da Jezus-Krist, pegen diez-bennag e ve d’ar garantez hor beuz ouz-omp hon-unan pe d’an douj hor beuz evit ar bed. Karantez Jezus-Krist a laka hevel-hevel ar westl hag ar mel ; hag an den a zo ar gwir garantes-se enn he galoun, ne fell d’ezhan netra nemet plijout da Zoue a rafe. Poania a ra ker kalounek ha ker laouen gant traou zo diez ha braz evel gant ar re a zo bihan hag eaz, ha nemet e plijo he labour da Zoue, mad eo neuze.\n3. — Sant Augustin a lavar : karit Doue ha grit a gerroc’h. An hini a gar Doue e gwirionez ne glask netra ken nemet plijout d’ezhan, hag eun dudi eo d’an ene mad servicha an Aotrou-Doue. « An hini ne glask nemet lakaat laouen hag euruz he vuia karet, eme zantez Thereza, a zo atao he galoun douget d’ar mad hag atao o klask an tu d’he ober. » Ker kre eo nerz ar gwir garantez ma teu da lakaat an den d’en em ankounac’haat a-grenn he-unan e pep tra, evit dastum a bep tu gloar, enor ha mad d’an hini a zo karet gant-han. Ar gwasa a zo, siouaz ! o va Doue, eo n’oc’h ket karet a-walc’h hag e kement tra a reomp war an douar, ma ve hor c’haloun troet atao war-zu enn-hoc’h, e vemp abred er penn divèza euz hon hent. Hogen siouaz ! koueza a reomp aliez ! ha goude koueza, e krenomp war hon treid hag e faziomp pep gammed, dre na zellomp ket piz a-walc’h oc’h hon hent. Dre-ze hor spered hag hor c’haloun, ha kement a ia anezho, me lavar c’hoant ha pedennou, a dle beza troet atao da blijout da Zoue, rak an bout a gaso ac’hanomp war-êeun d’ar stad santel a zo ober pep tra dioc’h ma fell da Zoue.\n4. — An Aotrou-Doue a fell d’ezhan e ve karet a galoun gant pep hini ac’hanomp, hogen ne garer Jezus-Krist a-greiz ar galoun, nemet pa lavarer d'ezhan gant gwirionez evel an Abostol : « Aotrou, grit mao’h anavezin ar pez a fell d’e-hoc’h a rafen, setu me ama diraz-hoc’h. » Kredomp er-vad, pa fell d’e-omp ar pez a fell da Zoue, neuze eo e klaskomp gwella hor mad, rak Doue na fell d’ezhan nemet ar pez zo gwella d’e-omp. Sant Visant a Baol a lavare : « Ober e pep tra ar pez a fell da Zoue a zo tenzor eur c’hristen hag eul louzou mad oc’h pep droug, rak eno ema an dilèz a ra an den anezhan he-unan, karantez Doue ha pep mad. » Setu e berr gomzou ar stad wella ha santela. Hor Zalver a lavar ne gouez ket eur vleven euz hor penn hep na fell da Zoue, evit diskouez e tigollo mad ac’hanomp euz a gement tra a raimp peeuz a gement droug a c’houzanvimp hep klemm, gant ma vezo great ar pez a fell d’ezhan hag evit plijout d’ezhan. « War gement-man, eme zantez Thereza, an Aotrou-Doue ne zigas morse poan e-bed d’e-omp hep rei da zigoll anezhi eur vad all-bennag. »\n5. — Ober ar pez a fell da Zoue a zo en em rei d’ezhan bepred hag e pep leac’h, hep derc’hel netra enn tu diouz-omp. Setu ar penn huela euz a skeul ar zantelez ; war-zu eno eo e tle sevel atao hor labour, hor c’hoant hag hon holl bedennou. Pa lennomp ez eo bet douget santez Thereza dre he spered enn nev koulz ha sant Filip Neri ha kalz a zent all, e teu c’hoant d’e-omp ive da gaout hor lod euz eun dudi ker braz. Ar c’hoant-se, pa ne zao ket euz eur galoun izel, a dle beza bannet kuit gan-e-omp. Sent e vezimp mar d-omp santel ha ma d-eo hor c’haloun hag hon ene, e pep tra a reont, a-unan gant an Aotrou-Doue. « Trei a ra diwar ar gwir hent ha fazia kalz, eme zantez Thereza, an nep a gred e vcz a-unan gant Doue, pa vez douget dre he spered enn nev, ha pa danva eun dudi vraz enn he galoun. » Beza a-unan gant Doue a zo suja a galoun vad da Zoue ha d’ar pez a fell d’ezhan ; neuze ez eo mad-meurbed hor sujidigez, pa vez hon ene distag dioc’h pep tra hag a-unan hep-ken gant Doue, enn hevelep doare m’ema Doue, e kement tra a reomp, o lakaat ac’hanomp da ober ar pez a fell d’ezhan. Setu hep-ken hag e gwirionez beza a-unan gant Jezus ; n’em beuz ken c’hoant ha goulen a ran ma vezin atao a-unan evel-se gant an Aotrou-Doue. Lavaret a rear : « Aotrou, d’e-hoc’h e roan kement am beuz c’hoant da ober, ne fell d’in nemet ar pez a fell d’e-hoc’h », ha rak-tal ma teu eun dra-bennag da stourm oc’h an den, ne c’hoar ket en em lakaat dindan dourn Doue ; klemm a ra ez eo re vraz he loden boaniou, hag evelse ez eo reuzeudik epad he vuez.\n6. — Pleget dindan ar beac’h poaniou a zo war-n-omp, mar en em lakafemp e gwirionez da vont dre zourn Doue ha mar grafemp a galoun ar pez a fell d’ezhan, neuze e teufemp da veza santel ha sent hag an dud eurusa a ve. Poaniomp eta ha bezomp aketuz e pep tra a c’hoarvez gan-e-omp, da blega da Zoue ha da c’hoantaat ar pez a fell d’ezhan ; eun ali eo hag a zo met d’e-omp gant ar Spered-Santel. Tud zo hag a dro ken aliez hag an avel : laouen ha mad int, epad ma ’z a an traou dioc’h ho dere hag ho c’hoant ; dioc’h-tu a-vad ma stok ha ma stourm an distera tra out-ho, dioc’h-tu ho deuz poan hag e klemmont. Ar seurt tud-se ne bignint birviken bete stad kaer ar zantèlez, hag bed he buez e vezint reuzeudik, o veza ma ’z eo ar boan er bed-man stankoc’h eget an dudi. Santez Dorote a lavare : « Kemeret euz a greiz ar galoun kement tra a zeu digant Doue, a zo eun doare vad evit derc’hel ar peoc’h enn ene. » An tadou koz euz an dezerz ne veze morse droug enn-ho ; atao e vezent laouen, dre ma kemerent a galoun vad hag a berz Doue ar pez a c’hoarveze gant-ho. Euruz eo an hini a zo en em lakeat da ober ar pez a fell da Zoue ; ne c’houez ket he galoun enn he greiz evit eun dra vad-bennag a ra, ne vez ket trec’het morse gant ar boan na gant an enkrez, rak gonzout er-vad a ra e teu d’ezhan kement-se holl euz a zourn Doue ; ar pez a fell da Zoue a gas hag a Pen c’hoantegesiou he galoun ; ne fell d’ezhan netra nemet ar pez a fell da Zoue ; ne glask ket ober kalz-a draou, klask ober gwella ma c’hell eo a ra ; ar pez a c’hoar a vezo kavet mad dirak Doue. Dre-ze e kav gwelloc’h en em rei d’an traou bihana ha distera euz he stad eget d’ar re vrasa, dre ma wel e teufe ar garantez en deuz out-han he-unan da gregi er re-man ha da lamet anezho digant-han. Fur eo e kement-se, rak oc’h ober ar pez a zo gourc’hemennet gant he stad e c’hoar er-vad e ra hervez ma fell da Zoue.\n7. — Euruz e vezimp, mar karomp beza a galoun vad dindan dourn Doue e pep tra a zigas d’e-omp, hep sellet tamm pe ez int hervez ma fell d’e-omp pe ne d-int ket. « Pe goulz e teuimp-ni a-benn, eme zantez Janned a Gantal, da veza laouen o kemeret kement poan a c’hoarvez gan-e-omp, oc’h evesaat e teuont digant Doue a zigas ar glao hag an heol pep eil, ar boan hag an dudi, dre garantez ouz-omp hag evit hor brasa mad ? Pe goulz e vezo an deiz m’en em daolimp-ni etre divreac’h an Aotrou-Doue a gar kement ac’hanomp, hag e lezimp-ni etre he zaouarn hon eneou ha kement zo ac’hanomp, o terc’hel gan-e-omp hep-ken zu- c’hoant d’he garet ha da blijout d’ezhan mui-oc’h-mui ? » Mignouned sant Visant a Baol a lavare aliez : « An Aotrou Visant a ioa Visant atao, o veza ma voa laouen ha mad e pep leac’h hag e pep tra. » Ha perak kement-se ? O veza ma voa en em lakeat holl etre daouarn Doue, dre n’en devoa aoun rak netra e-bed, ha ne falveze d’ezhan netra nemet ar pez a blije da Zoue. « Oc’h en em lezel evel-se gant Doue, eme zantez Thereza, e teu ar spered da gaout ar frankiz vraz ho deuz bet an eneou mad, ar frankiz-se e deuz lakeat anezho da veza ken euruz ha ma c’heller beza war an douar, rak pa na vez aoun rak netra, pa na vez c’hoant euz a netra a gement zo er bed, neuze ive e vezer perc’hen da bep tra. »\n8. — A-leiz a dud enn enep a wisk ar zantèlez dioc’h ma tro ho mennoz ; mar d-eo tenval ho spered, e klaskont beza ho-unan ; mar d-int tear hag ampart, ho gweler o prezeg, o vont hag o tont gant difre ; mar d-int sperejou rust, ec’h on em gastizont hag e reont pinijen galet ; mar karont al largentez, e roont an aluzen. Setu aze evit darn anezho ; darn all a lavar kalz pedennou a c’henou, a ia da bardouna hag enn holl draou-ze a reont, pep hini anezho a gav ema ar zantelez. An oberou-ze a ziaveaz, pa vezont great mad,a zo ar frouez euz a garantez Doue, ne d-int ket a-vad ar wir garantez, rak an den en deuz karantez, n’ema ket e poan gant-han he-unan, en em zilezel holl a ra evit ober dioc’h ma fell da Zoue ; klask a rear neuze ar pez a blij muia da Zoue, ha kement-se o veza ma ’z eo eun dr'a dleet d’ezhan evit he vadèlez.\n9. — Kalz a lavar : me fell d’in servicha Doue gant ma vezin el leac’h-ma ’l leac’h, er garg-ma ’r garg, gant he-man pe gant hen-hont ; gant ma vezin eaz hag hervez va c’hoant a ve koulz da lavaret dioc’h-tu, rak anez ne d-euz den evit kaout netra vad digan-e-omp, anez e tilesfemp ar mad, pe n’her grafemp nemet laosk atao. Evit an doare-ze ar spared ne d-eo mui dilui, evel hualet eo gant ar garantez en deuz out-han he-unan ; ar mad a den neuze d’an den ne d-eo na braz na pounner ; atao ema dindan nèc’h, o veza ma kar ober ar pez a fell d’ezhan he-unan ha ma kav diez mont da heul Jezus-Krist. Ar re a gar Jezus-Krist gant eur wir garantez, ar re-ze a-vad ne garont nemet ar pez a blij d’ezhan hag o veza ma plij d’ezhan ; he garet a reont e peb amzer, e peb leac’h hag enn doare ma fell gant Jezus-krist e ve karet, pe hi a zo enn eur garg dister pe enn eur garg huel. Setu eno ar frouez mad a zav war garantez Jezus, ar garantes-se eo a zo red d-eomp da gaout kousto pe gousto, o trec’hi war-n-omp hon-unan ha war hor c’harantez hon-unan ; ne fell dezhi ober nemet ar pez a zo kaer ha dioc’h he c’hoant. Ha da betra, lavarit, ez eo mad kaout er bed-man kargou huel, enoriou ha madou a-leiz, ma ne fell ket da Zoue her be anezho ? « Gwell e ve gan-en, eme an den euruz Herri, beza eur prenv iskiz, gant ma plijin da Zoue, eget beza eun arc’hel ac’hanoun va-unan. »\n10. — Deiz ar varn kalz a lavaro : « Aotrou, ha n’hor beuz-ni ket prezeget enn hoc’h hano, kaset kuit an droug-sperejou ha great eun taal-braz a vurzudou ? » An Aotrou neuze, o tistrei out-ho, a lavaro : « Pellait diouz-in, n’oc’h bet biskoaz va diskibien, rak n’ho peuz ket great ar pez a felle d’in, great he peuz hep-ken ar pez a felle d’e-hoc’h. » Dre gement-se eo anat ez eo red d’an den evit dont d’ar stad santela, da genta, en em zisprizout he-unan ; d’an eil, en em zistaga a-grenn dioc’h c’hoantegesiou he galoun ; d’an trede, en em lakaat da ober pep tra dioc’h ma fell da Zoue. Piou-bennag ne d-a ket dre an teir deres-se a skoio atao a-biou an hent mad, a-biou hent ar zantelez. Eur servicher braz da Zoue a lavare aliez e voa gwelloc’h d’an den, e pep tra a rea, ober atao ar pez a fell da Zoue, eget klask he c’hloar, rak neb a ra ar pez a fell da Zoue, a glask ive he c’hloar dre-ze. « Evit an hini, eme-z-han, ne labour war he vennoz nemet evit gloar Doue, a fazi aliez, dre ma ra ar pez a fell d’ezhan he-unan war zigarez ober evit gloar Doue. » Sant Fransèz a Zal en deuz taolet evez oc’h kalz a dud a lavar da Zoue : « Aotrou, en em rei a ran d’e-hoc’h holl ha kement zo ac’hanoun. » Enn ho zouez, eme ar zant-se, nebeud a zo hag a ra ar pez a lavaront. An dilez-vraz-se euz an den etre daouam Doue a zo o kemeret hevel hag hevel, koulz lavaret, kement a zigas an Aotrou-Doue d’e-omp ; ar poaniou, an ankrez, an dismeganz, ar c’hlenved, an enor, ar c’hloar hag ar ièc’hed.\n11. — E-kreiz ar poaniou hag an anken, eo ec’h anavezer dreist holl an ene a gar Jezus-Krist gant eur gwir garantez. Hen-nez ne gar ket Jezus-Krist a galoun vad, nep piou-bennag eo, ne fell ket d’ezhan gouzanv netra dre garantez oc’h Jezus hag a zo gwelloc’h gant-han mont e pep tra da heul he benn. An hini a-vad, eme an tad Alvarez, a c’houzanv he boaniou hep klemm hag a zo laouen gant-ho, hen-nez a red buan enn hent ar zantelez. Hag hen zo eun eurusted vrasoc’h eget gouzout e plijer da Zoue ? Hogen, morse ne c’hoar an den gwelloc’h e plij da Zoue eget pa grog a dro-vriad ha kalounek er c’hroasiou a zigas Doue d’ezhan. Doue a gar beza trugarekeat evit he vadelèsiou, hag an nebeud geriou-ma : Doue ra vezo meulet, lavaret a galoun e-kreiz eur boan-bennag, a zo kalz gwelloc’h dira-z-han eget na d-eo an holl meuleudiou roet gant eun ene a zo leun a zudi, eget an holl bedennou a ve great ida drugarekaat anezhan e-kreiz ar joa hag ar vad en em gav.\n12. — Ne d-eo ket a-walc’h kemeret a galoun vad ar poaniou a hep seurt a zeu d’e-omp digant Doue, evel ma ’z eo ar c’hlenvejou, nebeud a spered pe a skiant, pe ar c’hollou, red eo d’e-omp ive gouzanv hep klemm ar poaniou hor beuz a berz an dud, evel an dismeganz, an droug-prezegerez, al laeronsiou. Ar re-man hag ar re-ze a zeu d’e-omp holl dre zourn Doue. Semei a wall-gomzaz oc’h David hag a daolaz mein out-han. Ar bobl a falveze d’ezhan he lakaat d’ar maro, hogen David a lavaraz : list-hen, an Aotrou-Doue a fell d’ezhan e lavarfe hag e rafe kement-se d’in, enn abek d’am fèc’hejou.\n13. — Santez Mari-Madalen a Bazzi a lavare e tlie hon holl bedennou goulenn atao digant Doue ar c’hras da ober e pep tra ar pez a fell d’ezhan. Darn zo ha ne glaskont dre ho fedennou nemet kaout ha fanva atao dudi an nev mar gellfent. Evit ar re a zo kre ho feiz hag ho c’harantez, ar re ne c’hoantaont e gwirionez nemet beza holl da Zoue, ar re-ze ne glaskont netra nemet anaout ar pez a c’houlen Doue digant-ho, nemet kaout an nerz da oher penn da benn ar pez a fell d’ezhan a rafent. Evit dont da garet Doue gant eur wir garantez, ez eo red d’e-omp suja d’ar pez a fell d’ezhan. « Na gredit ket, eme zant Fransèz a Zal, ho pe ar wir garantez epad n’ema ket ho kaloun hag ho spered o vont laouen da ober ar pez a fell da Zoue », ha pa ve zo-ken al labouriou ma ’z oc’h muia dic’hoant da ober, rak, eme zantez Thereza, « ar pez a ginnigimp hep-ken a galoun vad da Zoue eo a ra d’ezhan trei ouz-omp ha beza a-unan gan-e-omp. » Dre-ze eo e lavarer ne c’houfe den beza a-unan gant Doue, nemet war bouez pedi bepred ha c’hoantaat kalounek beza holl da Jezus-Krist.\n14. — Kaloun vad va Zalver, kaloun leun a garantez ouz an dud ! Pa ’z eo gwir e karit ac’hanomp gant eun deneridigez ker braz ! Kaloun hag a dlefe beza digor d’ezhi an holl galounou, ha penaoz ne ven-me ket, gant eur vouez krevoc’h ha kaeroc’h eget trouz ar mor, krevoc’h eget soun skiltr an holl gleier ha kroz an talmou-kurun — ha penaos ne c’hellfen-me ket rei da glèvet ha da anaout d’ar bed holl peger braz eo ho karantez oc’h an dud, peger braz eo ar madelèsiou a skuillit enn eneou a gar ac’hanoc’h-hu hep-ken gant eur wir garantez ! O va Jezus, kemerit ha kavit mad hirio an dilèz a ran ac’hanoun hag euz a gement tra am beuz etre ho taouarn da-viken ; grit mac’h anavezin ar pez a fell d’e-hoc’h a rafen, setu me oc’h ho kortoz, setu emaoun e-tal da ober kement tra a lavaroc’h, gant ma vezo ho kras santel gan-en atao oc’h va harpa !\nAdtapet diwar « https://br.wikisource.org/w/index.php?title=Trizekved_kentel&oldid=75201 »\nKemmoù diwezhañ degaset d'ar bajenn-mañ d'an 2 Her 2015, da 13:47.


Journal de Renaud Camus, lundi 3 juillet 2017\ncréée le mardi 4 juillet 2017, 12 h 36\nmodifiée le vendredi 2 février 2018, 18 h 49Plieux, lundi 3 juillet 2017, une heure et demie du matin. Je n’avais pas du tout prévu d’avoir des problèmes d’articulations. Toute ma vie j’ai marché sans ~~~~~~~~, ~~~ ~~~~~~~ ~~~~ ~~~ ~~’~~~ ~~~~~~, ~~~~~~~~ ~~~~~~ ~~’~~~~~~ ~~~~~~~~~~~~ ~~~~ ~~~ ~~~~~~~~~~. D’ailleurs je marche ~~~~~~~ ~~~~~~ ~~~~~, ~~~ ~~~~~ ~~~~~~~~ ~~~~~~~~~. ~~~~~ ~~~ ~~~~~~ ~~~~ ~~~~ ~~~~ ~~~~~~~ ~~~ ~~~~~~~ ~~~~~~~~~ ~~~~~ ~~~ ~~~~~~~~~~ ~~~ ~~~~~~ ~~~~ ~~~~~~. ~~’~~~~~~~~~~~ ~~ ~~~~~~~ d’une murette de ~~~~~~~~~ ~~~~~~~~~~~~. ~~’~~~ ~~’~~~~~~ ~~~ ~~~~ ~~ ~~~ ~~~~~~, ~~~ ~~~~~~~~ ~~~~~~~~~ ~~~~~~~, ~~~~~~~~ ~~~~ ~~~~~~~~~~ ~~~~ ~~~~~ ~~~~~ ~~ ~~~ ~~~~~~~~~~~~ (~~~ ~~~~~ ~~’~~~~~~ ~~~~~ ~~ voir avec les ~~~~~~~~~~~) ; ~~~~~ ~~~~~~~~~~ ~~~~ ~~~ ~~~~~ ~~~~~~~~ ~~ ~~~~ ~~~~~~, ~~~, ~~~~ ~~~~ ~~’~~ ~~~~~~~~ ~~~~~~~~~~~ ~~~~~, ~~’~~~ ~~~~ ~~~~~~~~ ~~~~~~~~~~~ ~~~ ~~~~~ ~~~~~~~~~~, ~~~ ~~~~~~~ ~~ tout hasard de sciatique ( ?).\nQuand ~~~ ~~~~~ ~~~ ~~~~~~~~ ~~~~~~ ~~~ ~~~~~~~ ~~~ ~~~ ~~~~~ ~~~~~ ~~~ ~~~~~~ ~~~~~~~~ ~~~~~ ~~~~~~~~~~ ~~~~ ~~~~~~~~~, ~~~ ~~~~~ ~~~ ~~~ ~~~~~~~ ~~ peu près normaux. ~~~~~ ~~~~, ~~~~~~ ~~~ ~~~ ~~~~~ ~~~ ~~~ ~~~~~~~ ~~~~~~ ~~~~ ~~~~~~~ ~~~ ~~~~~~~~, ~~~~~~~~~~ ~~~~~~~~~ ~~~ ~~~~~~~~~ ~~~ ~~~~~ ~~~~~~~~~~~~ ~~~~~ ~~~ ~~~~~~~~~ ~~~~~ ~~~ ~~~~ d’aisance et de souplesse.\nRien ~~~ ~~~~~ ~~~~~~~~~~~~~~~, ~~~ ~~~~~~~~~~, ~~~~~~ ~~~~ ~~~ ~~~ ~~’~~~~~~ ~~~~ ~~~ ~~~~~ ~~~~~~~~ ~~ ~~~ ~~~~~~~~ ~~~~~~~~~ ~~~ ~~’~~~~ ~~~~ ~~~ ~~~~~~-~~~ — ~~~~, ~~~~~~~ une fois, m’avait ~~~~~~~~~ ~~~~~~~ ~~~~~ tranquille.\nCela ~~’~~~~~~~~ ~~~~ ~~~~ ~~~~~~~~~~~, ~~~ ~~~~~~~~~~ — ~~’~~~~~~~ ~~’~~~~~~~ ~~~~~~ ~~~~ ~~’~~~ ~~~~~~~ ~~~~~, ~~~, ~~~~ ~~~~~ ~~~~~~, ~~~~~ ~~~~~~~~~~ ~~~~~~~~~~ ~~~~ ~~~ lancée. Ce soir ~~~~~ ~~~~~~~ ~~~~~~~ ~~~~~, ~~~~~~ ~~~ ~~~~~ ~~~ ~~~~~~~~~~~ Légendes d’automne, ~~’~~~~~~~ ~~~~~~, ~~’~~~~~~ ~~~~ ~~~~~~~~~. ~~~~~ ~~~~~~~~~~~~~, ~~~ ~~~~~~~~, ~~~ ~~~ ~~~~~~ ~~~~~ ~~~~~~~ ~~~~~~ ~~~ la fête, déjà. ~~~~~~~~~~~~~, ~~~~~~~~~~~~~~~~, ~~~~~ ~~~ ~~~~~~ ~~~~~~~~~ ~~~~~ ~~~~~ ~~~~ ~~~~ ~~~ ~~~~~~ : ~~’~~~~ ~~~~ ~~~~~~ ~~~ ~~~~~~~~~~~~~~~ ~~~~~~~~~~~~ ~~ ~~~~. ~~~~~~~ ~~~ ~~~~~ ~~~~~~~~~ ~~~~~ ~~ été rangé, remballé, ~~~~~~~~, ~~~~~~~~~ ~~~ ~~~~~~~~~~~~~~ ~~~~ ~~~~ ~~~~~~ ~~~~~~~~~ ~~~~~~ ~~~~~~~~~~ ~~~~~~~~~~ ~~~ ~~~~~~~~~~ ~~~ ~~~~~~~~~~~ ~~~ ~~~~~ ~~~~~~~, ~~~~~~, ~~~~~~~, ~~~~~~~, ~~~~~~ ~~~ ~~~ ~~~~~~~~. ~~~~ ~~~~~~ sont silencieux, tapis, ~~~~~~~, ~~~~~ ~~~ ~~~~~~, ~~~~ ~~~~~~~~ ~~~~~~~~~ ~~ ~~~~~~ ~~~~~~~~ ~~~ ~~~~~~ ~~’~~~~ ~~~~~~, ~~~ ~~~~~ ~~~ ~~~~~. ~~~~~ ~~~~ ~~~~ ~~~~~~~ ~~~ ~~~~~~~~ ~~~ ~~~ ~~~~~ de Plieux, ce ~~~~ ~~’~~~~ ~~~~ ~~~~ ~~~~, ~~~ ~~~~~~~~~~ ~~~~~~~~ ~~’~~~~~~~ ~~~~~~~ ~~~~~ ~~~ loin.\nPierre ~~ ~~~~~~ ~~~~~~~ ~~~ ~~~~~~~~~~ ~~~~~~ ~~~~ ~~~~~~~~~ ~~~ ~~~~~, ~~~~~ ~~~ ~~’~~~~~~~ ~~~ du cimetière. Hélas ~~~ ~~~~~~~ ~~~~~ ~~ ~~~~~ ~~~~~~ ~~~~~~~~~ ~~~ ~~~~ ~~~~~~~~~~~~~ ~~~~ ~~~ ~~~~~, ~~~ ~~~ ~~’~~~~ ~~~~ ~~~~~~~ ~~~~~~~~~. ~~~~~ ~~’~~~~~~ ~~~ ~~~’~~~~~~~~~ ~~~ ~~~~~~~ ~~~ ~~~~~, fort mécontent de ~~~~~~ ingérence.\nLa ~~~~~ ~~’~~~~ ~~~~ ~~~~~~~, ~~~~~ ~~~ ~~~, ~~~~~ ~~~ ~~~ ~~~~~~ ~~~~~ ~~~~ ~~~~~~~~ ~~~~~~~~, ~~~~ ~~~~~~~~~~ ~~~~ ~~~~~~~, ~~~~ ~~~~~~~~ ~~~~~~~~~~~~~~~, ~~~~ ~~~~~ ~~ demi-moissonnés, les voix. ~~~~~ ~~~~ ~~~~~~~~~~, ~~~~~~~~~~, ~~~~~~~~, ~~~~~~~~~~ ~~’~~~~~ ~~~ ~~~~~~~. ~~~ ~~~~~~~~~ ~~’~~~~~~~~ ~~~~~ ~~~ ~~~~~~~ ~~~ ~~~~~~~~, ~~ ~~~ ~~~~~ ~~~ ~~~~~~. ~~~~~~ ~~~~~ ~~~~~~~~~~ ~~~~ ~~~ plateau, en direction ~~~ ~~~ ~~~~~~~~~~, ~~~ ~~~~~~~ ~~~~~~ ~~~~~ ~~~~~~ ~~~ ~~~~ ~~~~~~~ ~~~~~ ~~~~~~~~. ~~~~~~~~ ~~~~. ~~~~~~~. ~~~~~~~~-~~~ ~~~~~ ~~~~ ~~~~~~~ ?\nvoir l’entrée du lundi 3 juillet 2017 et son image dans Le Jour ni l’Heure


Timbroù Tiriad an Alawited - Wikipedia\nTimbroù Tiriad an Alawited\nTimbr Siria soulgarget 1926\nTimbr gall soulgarget 1925\nUr rannvro eus Siria eo Tiriad an Alawited, bevennet gant Hatay (e su Turkia) ha Liban.\nMelestradurezh gall ar postoù he doa digoret ur burev eno e 1852. E dibenn ar Brezel Bed kentañ eo dismantret an Impalaeriezh otoman hag eo fiziet an tiriad d’ar Frañs gant Kevredigezh ar Broadoù, evel ar peurrest eus Siria.\nE 1925 e teu er-maez timbroù gall soulgarget gant an anv ALAOUITES e galleg hag en arabeg, gant prizioù e piastr. Nebeut war-lerc’h e vez implijet timbroù Siria 1925 gant an hevelep soulgarg divyezhek. 17 timbr zo embannet evit ar potst-dre nij, soulgarget gant tresadenn ur c’harr-nij.\nDont a ra Tiriad an Alawited da vezañ ur republik emren e 1930 dindan anv Latakia, porzh brasañ ar rannvro. Timbroù sirian soulgarget LATTAQUIE e lizherennoù latin hag en arabeg zo moullet adalek miz Gouere 1931.\nD’an 28 a viz C’hwevrer 1937 eo staget an tiriad ouzh Siria ha timbroù ar Stad-se a vez implijet bremañ hep an disterrañ meneg ispisial.\nTimbroù Enez Rouad\nTimbroù an Impalaeriezh otoman – Burevioù gall\nAdtapet diwar « https://br.wikipedia.org/w/index.php?title=Timbroù_Tiriad_an_Alawited&oldid=1767972 »\nKemmoù diwezhañ degaset d'ar bajenn-mañ d'an 4 Gwe 2017, da 18:02.


Buhez ar Sent/1894/Remon Nonnat - Wikimammenn\nBuhez ar Sent/1894/Remon Nonnat\n◄ Roza a Lima Remon Nonnat Jiles ►\nMari a zelaouaz he bedenn, hag a roaz da anaout d’ezhan e raje plijadur d’ezhi o vont enn Urs a ioa nevez savet evit tenna ar gaptived euz a dre zaouarn ann Turked. Remon, o veza kounje digant he dad, a skoaz raktal etrezek Barseloonn evit goulenn beza resevet enn Urs-se. Resevet e oue gant sant Per Nolask.\nAbarz ar fin ec’h erruaz menac’h euz he Urs gant ann arc’hant en doa lavaret a vije roet evit ar gaptived n’oa ket c’hoaz paet ho ransoun. Remon a vije bet joa ganthan chom pelloc’h etre daouarn ann Turked, enn esper echui he vuez dre ar verzerenti; mes distrei a renkaz d’he gouent asambles gant ar venac’h a ioa deuet d’he gerc’hat.\nAdtapet diwar « https://br.wikisource.org/w/index.php?title=Buhez_ar_Sent/1894/Remon_Nonnat&oldid=30250 »\nKemmoù diwezhañ degaset d'ar bajenn-mañ d'an 12 Gen 2012, da 22:01.


gant ma - Wikeriadur\nSavet diwar an araogenn gant hag ar stagell ma.\ngant ma /Distagadur ?/\nDirak ur verb en amzer-da-zont an doare-disklêriañ\nHer gouzout a rit kerkoulz ha me, tud difeiz ne droont james kein da ijin ebet, mat pe fall, evit dont a-benn eus o zaol : pep hent a zo mat dezho gant ma c'hellint tapout o c'hrog. — (Lan Inizan, Emgann Kergidu 1, Brest, 1877, eil emb. Al Liamm 1977, p. 13.)\nMad ! en eur zelaou va c'halon hag o kredi e vezin eürus, evel a leverez, me ne c'houlennan ket gwell evit mont ganez da gaout map roue an Hiberni, gant ma teuio ivez, ganeomp hon daou, va magerez hag he merc'h ; [...]. — (G. MILIN, Gwechall-goz e oa..., Kemper, 1924, p. 14.)\nHa pa 'z eas, e voe digemeret el lez evel eur prins eus ar re vrasa. - Gant ma viot pinvidik e vezo great stad ac'hanoc'h. — (G. MILIN, Gwechall-goz e oa..., Kemper, 1924, p. 66.)\n« [...] en em gaout abred a-walc'h a raimp, gant ma vezo graet da bak ganit warc'hoazh da c'houloù-deiz. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 110.)\n[...] ; gra ar pez a gari, er c'hiz mar kari, gant ma teui abenn eus da daol ; [...]. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 37.)\nNe ran ket kalz a van, gant ma teuio ar vedalen. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 2.)\nKerlaban. — Me ne ran ket kalz a forz penaoz e komzint, gant ma livirint d'in ar pez am eus ezomm da glevet. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 37.)\n— [...]. N'eus riskl ebet evidomp gant ma chomo pep hini sioul-tre war e gador. [...]... — (Jarl Priel, An Teirgwern Pembroke, Al Liamm, 1959, p. 18.)\nRet eo komz, lavarout un dra bennak, n'eus forzh petra, gant ma vo torret ar sioulañs. — (Vefa de Bellaing, Ar peskig ruz, Al Liamm niv. 178, Gwengolo-Here 1976, p. 315.)\nDirak ur verb en doare-divizout gant -fe:\n— Ne c'houlennan ket beza pinvidik : gant m'am be peadra da veva va zorrad en o eas a zo a-walc'h... Petra 've red da ober evit se, aotrou ? — (G. MILIN, Gwechall-goz e oa..., Kemper, 1924, p. 86.)\n« Ha koulskoude lakaet am eus em spered kiañ ouzh al labour, kiañ a lazh-korf betek mervel warni, gant ma vefe roet din un tammig lañs. » — (Jarl Priel, Va Buhez e Rusia, Al Liamm, 1955, p. 10.)\nDirak ur verb en doare-divizout gant -je:\nGant ma paeje ho kerent pemp lur war-nugent all er bloaz, desket e vije deoc'h tresañ ha livañ, pe seniñ n'eus forzh petore benveg. — (Jarl Priel, Va Zammig Buhez, Al Liamm, 1954, p. 51.)\nMet c'hwec'h kant lur, va Salver binniget ! e ti ur madoberour bennak na vefe ket re stag-holl ouzh e gregin e rankjen tunañ ar vozad aour-se, anez-se gant ma c'hwitjen war vadelezh an nesañ, e vije ret mat din mont da laerezh. — (Jarl Priel, Va Buhez e Rusia, Al Liamm, 1955, p. 4.)\nA verk un het (ster nevez, deuet eus ar galleg marteze, dre ma vez implijet "pourvu que" e galleg da verkañ an het).\nGant ma ne zeuio ket ! Amzer a zo c'hoazh avat : un hanter-eur. — (Youenn Drezen, Sizhun ar Breur Arturo, Al Liamm, 1971, p. 80.)\n- Goloiñ a ra an oabl...\n- Gant ma ne ray ket glav ?\n- Glav ne vo ket gant an avel a c'hwezh war ar menez. — (Jakez Riou, Geotenn ar Werc'hez ha danevelloù all, Al Liamm, 1957, p. 52.)\ngalleg : pourvu que (fr)\nAdtapet diwar « https://br.wiktionary.org/w/index.php?title=gant_ma&oldid=300889 »\nStagelloù isurzhiañ brezhonek\nKemmoù diwezhañ degaset d'ar bajenn-mañ d'an 9 Gou 2020, da 08:49.


Pajenn:Marigo - Buez ar Saent.djvu/599 - Wikimammenn\nPajenn:Marigo - Buez ar Saent.djvu/599\nRuffma, e bried, pehini ne devoa quet e abandou-net, hac e devoa èn heuliet betec en e brison, a oue quer glac’haret ma teuas da c’henel sant Mammas ebars ar prison, quent he zermen; hac e varvas un devez goude he fried.\nAr c’hrouadur a vize maro ivez eno pa-ne-vet ma teuas Doue, pehini a felle dezân obcr anezan ur mer-zer bras, d’er c’honservi dre ur brovidanc special. Un intânves, pehini a oa christenes vad ha carantezus, a guemeras ar c’hrouadur; e vaga a eureu en he zy, hac e garet a ree evel pa vize bet mab prop dezi; e lacât a reas er scôl, e pelec’h e profitas quement, ma coumancas d’an oad a drizec vloaz da instrui ar vugale eus e oad; disqui a ree dezo ispicial ar guirio-nezou eus ar religion gristen; ober a ree dezo san-tout an impiete eus ar superslitionou payen; ha gounit a reas cals anezo da Zoue. N’en devoa nemet pemzec vloaz pa varvas an intânves pehini e devoa èn que-lennet quer mad; en ur vervcl e lesas gantâ madou bras, maes èn o distribuas quer buan d’ar beaurien. Ar brud eus an den yaouanc santel o veza eat betec ar gouarncr a Cesaree, a roas urz d’en arréti. Mammas a oue presantet dirag ar gouarner pehini, goude beza e reprenet da veza comset a enep doueou ar rouantelez, en alyas da sacrifia dezo, en ur bro-meti ’dezâ ur recoumpanc caer. Ar sant a respontas gant ur aer paesibl hac assuret : na venn-me quet da veza blamei ha memes punisset, ma teufen da aznaout evit Ampalaer ur souaard simpl eus anarme, ha ma renten aezan e publiq ar memes enojr pehini ne degleet nemet d’an Arnpalaer; ma caffcn unan bennâc eus ma dhonsortet hac a ve disqmant avoalch eeit que~ meret ar soudard-ze eoit hor Princ, ha c’hui a gafje drouc e teufen-me de zizabusi, ha da zisquez dezan penaus an Ampalaer faus-ze ne d’ê nemet ur soudard dister hac un eselav. Cetu a-se, auirou, ar pezüm eus graet e quènver ar guir Doue, an Doue uniq eus an eê hac an douar. Ar Gouarner a oue soueset o cleout ur respont qucr fur, hac er c’hassas da un tribunai-all evil beza barnet.\n3 Guengolo. Sant Mahh.ys. 635\ndr pevare devez a viz Gaengolo. SAIST MERRY, ABAD.\nOant Mebby, ganet er Guaer a Aulun, var dro ar bloaz 65o, a oâ caret gant e dad hac c vam, dr’en abec ma velent ennân ur furnez hac un devotion ad-mirabl, en un oad e pehini.e coumang ordinal ar squiant hac ar raesoun da zont d’ar vugale. Pa voe deut d’an oad a drizec vloaz, e tisclaerias d’e guerent an desir en devoa da guitât ar bed, ha d’en em retira en ur gouent. E dad hac e vam, pere .38\nAr barner goude\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/599&oldid=91591 »


De jure zo ur bomm latin hag a dalv « hervez ar gwir, al lezenn. » Enebet e vez ouzh ar bomm all, de facto . Ar rouanez Elesbed II, rouanez Bro-Saoz ha Kanada, zo e penn Kanada de jure ; hogen de facto eo Kentañ Ministr Kanada a zo e penn ar stad.\nAlies e vez implijet da ober anv eus un dra a zo reizh hervez ar gwir ha ne vez ket lakaet da dalvezout e gwirionez. Diskouez a ra ar c'hemm etre ar pezh a dlefe bezañ hag ar pezh a zo. Hervez tud zo n'eo Bro-C'hall nemet ur Republik de jure: de facto e vije ur vonarkiezh republikan.\nAdtapet diwar « https://br.wikipedia.org/w/index.php?title=De_jure&oldid=1849360 »


Tag: Ribines Records\nAr miz-mañ e vo diskoachet an DJ Cedric Sheva.\nAn DJ a-orin eus Brest a zo lesanvet Corsen evit e viksoù live Deep Tekno pe c’hoazh an anv Atlantic a vez roet dezhañ pa son gant e gomper Midside. Cedric Sheva a zo plijet gant an tekno met ivez gant an house hag an disco.\nHag alies e vez klevet ar paotr o seniñ a bep seurt stil sonerezh, sonioù tomm betek ar beatsoù labouret mat.\nEzel eus ar strollegezh Radio Lune eo ha gwelet ‘vez alies mat war leurennoù Brest. Cedric Sheva a embanno a-benn nebeut EPoù nevez gant al label Labyrinth Records e Londrez.\nCool kit arzourez disuj bed queer Bro-Naoned a oar sublimañ an doareoù sonerezh ha kendeuziñ anezho evit krouiñ he sonerezh dezhi.\nHe setoù bouetet gant tonioù disco a ya da flourañ he zempoioù betek bezañ nec’hus a-wechoù. Stekiñ a ra al luskoù aheurtet hag ar sonennoù birvidik an eil ouzh ar re all en ur vorteks peurvat.\nCool Kit a zisamm energiezh ha diroll an dud gant nerzh arouezus he sonerezh. Ur bedadenn d’an diskar d’ar c’horfoù, da wallegezh ar bezañs hag an-unan.\nEr fin e kouezh bepred ar vragerisoù ha pa n’eo ket he hini a zo kouezhet da gentañ.


Pajenn:Berthou - En Bro Dreger a-dreuz parkou.djvu/30 - Wikimammenn\nPajenn:Berthou - En Bro Dreger a-dreuz parkou.djvu/30\nPa 'z oiin distroet da genta da lïleuvinii, er bloavez 19(00 aiii boa uao bloaz lia tregont: o zeH o oan da cliouui eno beteg va maro. C'lioant am boa da rei luirp d’ai* beilhadegoii. Sioaz ! ne oa ken a vellhadegou, ne zidilhet lien a ganab goiide koan, ne vreoet ken a lin. Ar wiaderieu a oa lioll maro ; ar milinon- avel a oa lioll <i!sj>eMnei liag o dismaiürou. khibezet wa.r ar c’hrecThiou, a vezo aet da get liepdale, ar mein benerez aiieze aet da ober savaduriou ucvcz. Ked eo bet d’in distrei d’ai * lïariz, da e/lionid va bara, araog beza graet enn eost war va Douarou: liep ua kar na bugel, lia beza eo potr lia plac’li gouest da* zekhliel eur ve-ruii. kemem a boa u laig ez eus enni e pad ar bloaz ? lied eo bet d'in ive lezel eun eost ail da vedi, eun eost luig a blije kemeut d'am c’iialou lia d'am spered, da laret eo eost au himgouiiou poblus,\nAuavezout e ren, k i o i isk n ule, eu- vaouez go lui paour a gorf, pinvidik a spered, miret gauti eur bei-n traou kaer en he spered. iïrema ez eo aet d'ar vered ivc d'he zro. Gwdet am eus eiiidro diu, meur a diegez o sevel, meur a diegez o tiskenn ; meur a di-soul o koueza : tier nevez o krapa d’an ueuv gant immmi!i ghiz.\nAn arc’haut a ruilh bieman er vro - bet ken paourh Kemwerz an avaloirdomir abred a lak ar vro piiividik. kouls lui goindegez ar* vordcidi — mui eget espern an dud, en gwi- riouez. — la, hogeu, sioaz ar* grziou estren eu em led dre lioll, ha spered ar oueun* an hiui a oa hon l!ilvihigoz gwirion hag hon euor, a ya da gnz, tamm ha tamm, evel a ya, er goauv, au heol, da guzat dreg ar* c’iioumoul.\n39. Au Varzeu baleerien : YANN AK MINOEZ.\nKeza hon deus e Breiz-lzed, aboue ar bloavez 1900, eur sa-va- deii virzek, hanyet ar Gorsedd — da laret eo Azezet war c'horre -— llec/h izili a zo barzed disket hag a blij d’ezê mout daved ar bobl, da gana ha da bi-ezegi, Hogcn. ar vurzch poblelg bet anavezet gant hou tadoii. a zo kollet ar greun dioute.\nAn hiui diveza a oe Yann ar Minouz. An Aotrounez ar lJraz hag ar* Goftik o deus hikaet eur gurunen hifnis ha tentus war e beuu e lec’h e dog begek ha toull.\nKals re eo bet kresket dellidou an den paour man, evitan da gaout c’hoaz muioc’h a dalvoudegez eget rederien ar foariou hag ar marc’hajou deut war e lerc’h.\nAnavezet am beus reiz mad Yann ar Minouz em iaouankiz. E Pleunveur-Gaoter, parrez stog ouz Pleuvian, a oa ganet, ha meur a wec’h e tigouezas d’in hen gwelout hag hen klevout e foariou Gourenez Lezardre pe e foar vras Landreger. Kaer a oa d’e skiant-natur beza prizet nebeut, kaer en devoa beza sellet evel eun tarzod, ar bobl en em zastume endro d’ezan. E vouez a oa mantous ha kazus : welloc’h e vije bet d’ezan an hano a Yann ar Mantrous eget an hini a Yann ar Minous.\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/30&oldid=153878 »\nKemmoù diwezhañ degaset d'ar bajenn-mañ d'an 28 Gou 2019, da 21:41.


Pajenn:Le Gonidec - Bibl Santel pe Levr ar Skritur Sakr, eil levr.djvu/17 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/17\n2. Ha chétu pétrâ a c’hoarvézô : Ével eul labous a dec’h, hag ével labousédigou a nîch er-méaz eûz hô neiz, ével-sé é vézô merc’hed Moab pa dreûzin̄t ann Arnon.\n3. En em guzul, en em stroll, kémer da grésteiz eur skeûd kenn du hag ann nôz ; kûz ar ré a dec’h, ha na ziskuḻ két ar ré a gildrô.\n4. Va zec’herien a choumô gan-éz : Moab, béz da zigémer d’ézhô a zirâg hô heskiner ; râg ar poultr en deûz kavet hé zivez, ar fallagr a zô éat-da-nétra ; néb a vac’hé ann douar a zô diaézet.\n5. Eunn trôn a vézô aozet enn drugarez, hag hén̄ a azézô war-n-ézhan̄ er wirionez é telt David, évit barna ha klaskout ar varn, ha rei da bép-hini ar péz a zô reiz.\n6. Balc’hder Moab hon eûz klevet ; balc’h-meûrbed eo ; hé valc’hder, hé rogoni, hé frouden a zô brasoc’h égéd hé ners.\n7. Râk-sé é iudô Moab out Moab ; ann holl a iudô : d’ar ré a laka hô fisian̄s enn hô muriou brikennou, rôit da anaout hô gouliou.\n8. Râk faboursiou Hesébon a zô didûd, hag aotrounez ar brôadou hô deûz gwastet gwinien Sabama ; hé skourrou a zô en em astennet bété Jazer ; kildrôet hô deuz enn distrô ; hag ar ré eûz hé greskou a zô choumet hô deûz treûzet ar môr.\n9. Râk-sé é lén̄vinn hag é wélinn gan̄t Jazer gwinien Sabama ; da zoura a rinn, Hesébon, hag Eléalé, gan̄t va daérou, ô véza ma in̄t en em daolet gan̄d eur garm brâz war da winiennou ha war da barkou éd.\n10. Na vézô gwélet mui a lévénez nag a dridérez er mésiou frouézuz, na vézô klevet mui a jolori er gwiniennou ; ar ré a oa boazet da waska ar gwîn, n’her gwaskin̄t mui ; lakaad a rinn da dével mouéz ar waskerien.\n11. Rak-sé va c’hôv a zonô diwar-benn Moab ével eunn délen, ha va bouzellou diwar-benn hé mûr brikennou.\n12. Ha chétu pétrâ a c’hoarvézô : Pa vézô skuiz Moab ô véza bét d’hé lec’hiou uc’hel, éz ai enn hé zan̄tuar hé-unan évit pédi, ha na dalvézô két d’ézhan̄.\n13. Hen-nez eo ar gér en deûz lavaret ann Aotrou diwar-benn Moab abarz bréma.\n14. Ha bréma é komz ann Aotrou, ô lavarout : A-benn trî bloaz, é doare bloavésiou ar gôpraérien, é vézô lamet hé c’hloar digan̄t Moab ha digan̄t hé holl bobl péger paot-bennâg eo ; nébeûd a dûd a choumô anézho, ha c’hoaz é vézin̄t gwân.\n1. Béac’h Damas. Chétu Damas né vézô mui eur géar ; hag hî a vézô ével eur bern mein eûz a eunn tî diskaret.\n2. Keriou Aroer a vézô dilézet gan̄d ann tropellou ; hag hî a éc’hoazô énô, ha na vézô dén evid hô châs-kuit ac’hanô.\n3. Ar skoazel a vézô tennet da Éfraim, hag ar rouan̄télez da Zamas ; ha dilerc’h ar Siried a vézô ével gloar bugalé Israel, émé Aotrou ann arméou.\n4. Chétu pétrâ a vézô enn deiz-zé : Gloar Jakob a vézô dislébéret, hag hé gorf lard a zeûi da véza treûd.\n5. Hag hén̄ a vézô hén̄vel oud ann hini a ia da bennaoui é amzer ar médérez, hag a zastum ann tamoézennou-ed gan̄d hé vréac’h ; hén̄vel é vézô oud ann hini a glask tamoézennou-ed é traon̄ien Rafaim.\n6. Ar péz a choumô anézhan̄ a vézô ével eur bôd rézin enn eur winien, hag ével pa gutulieur ann olived, é choum daou pé drî é penn eur skourr, pé pévar pé bemp é penn ar wézen, émé ann Aotrou, Doué Israel.\n7. Enn deiz-zé ann dén a stôuô dirâg hé Grouer, hag hé zaoulagad a zellô out San̄t Israel.\n8. Ha na stouô mui dirâg ann aoteriou en dôa gréat gan̄d hé zaouarn ; ha na zellô mui oud ar c’hoajou hag oud ann templou en dôa savet gan̄d hé viziad.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/17&oldid=156545 »\nKemmoù diwezhañ degaset d'ar bajenn-mañ d'an 10 Meu 2020, da 17:15.


Va buhez e Rusia, Jarl Priel – Stefan Carpentier\nVa buhez e Rusia, Jarl Priel\nJarl Priel e 1960 (Wikipedia)\nEil levrenn eus eñvorennoù ar skrivagner. Atav ken plijus eo doare Jarl Priel da gontañ e vuhez. Gouzout a ra livañ gant fent an darvoudoù munut, tost dister a lakafemp bremañ war ar rouedadoù sokial.\nDiaes e vefe din sevel un diverrañ eus al levr-se. Penaos diverrañ buhez un den ? Lakaat ar gaoz war vunudoù hepken ? Ya, traoù fentus zo ha traoù kriz ivez.\nAn traoù fentus zo alies diwar-goust ar C’hallaoued evel an dra-mañ.\n[En tren emañ J. Priel, tremenet harzoù Alamagn gantañ hag an ofiser oc’h ober e labour] daoublegañ a rae hemañ dirak pep hini ac’hanomp ha ne baoueze ket da vousc’hoarzhin keit ha ma rae diouzh e garg : « Pass, bitte schön, mein Herr ! » emezañ pe « Gnädige Frau, gieben Sie mir, bitte, Ihren Pass ! » Ha pebezh kemm, kwita, adal ma tegouezher war harzoù Bro-C’hall ; lammat a ra neuze en tren un druilhad fardilhoned divergont, maltouterien ha me oar, c’hwiltouzed rok ha difurlu, gant ur bechad sigaretezenn didan peget ouzh o beg, hag i o harzhal : « Alors ! Bon Dieu, les passeports, là d’dans, et que ça saute !… » Gout ouzer raktal gant piv e vez d’ober, gant tudjentil ar Fleur des Nations !\nFromet e voen ken e voen gant ar pezh a c’hoarvezas d’e wreg paour. Darbet dezhi mervel en ur wilioudiñ, kollet unan eus he bugale ganti, ha graet ken fall war he zro goude ma ne gavje ar pare da vat biken. Kriz e vije neb na ouelje evel ma c’haller lenn e kanaouennoù kozh.\nBiskoazh ne’m eus kavet hir ma amzer gant tro-bluenn an Tregeriad. Mall zo warnon lenn an trede levrenn Amañ hag ahont.\nAuteur StefanPublié le 1 avril 2013 Catégories Brezhoneg, Lennadennoù, Non classé\nPrécédent Article précédent : Twit’haiku\nSuivant Article suivant : Ac’hanta, Carpentier! Un’ bennak zo ba’n ti?


Kevredigezh Kembre-Breizh: Marv Ivetig an Dred\nMarv Ivetig an Dred\nAet eo Ivetig an Dred da Anaon. N'eus ket ezhomm da lavaret ez eo ur choll bras evit Breizh. Hor soñjoù zo gant he bugale: Riwanon, Annaig ha Divy, ha gant he bugale-vihan.\nEvidon-me e oa a bouez bras an degemer am boa bet ganti ha gant he gwaz, Frañsez Kervella, pa oan aet evit ar wech kentañ da Vreizh, e 1974, goude bezañ pedet, gant Riwanon, da vont di da zeskiñ muioc'h a vrezhoneg. O vont en tu all d'ar mor ma-unan-penn evit ar wech kentañ e oan, hep komz galleg ha mennet da beurzeskiñ brezhoneg. O zi, Park ar Poull Du, Kroashent Perroz, Lannuon, ne oa ket aes, aes da gavout ha pounner ar sac'h war ma c'hein. Nag un disamm pa voe digoret an nor din gant Ivetig an Dred, ha nag ur blijadur he c'hlevet o komz brezhoneg ken brav, ha gant pasianted gant ur paotr yaouank o teskiñ ar yezh. Hogos bep gwech ma'z on bet e Bro-Dreger em eus graet un dro betek Park ar Poull Du, c'hoant ganin adwelet Ivetig hag he c'hlevet c'hoazh.\nTavet eo he mouezh bremañ met chom a raio he levezon, n'eo ket hepken dre he familh ha dre he skridoù met ivez dre un niver mat eus ar c'hantadoù a dud a oa bet ouzh o sikour da zeskiñ brezhoneg gant Skol Ober. Bevañ a ra en hor penn hag en hor c'halon.\ntagioù Ivetig an Dred, Lannuon, Skol Ober


Poltredet e 1810\nJean Victor Marie Moreau (1763 e Montroulez, Breizh - 1813 e Louny, Impalaeriezh Aostria) a oa ur jeneral en arme c'hall ha goude feldmarichal en arme rusian e-pad an Dispac'h Gall ha Brezelioù Napoleon. Difenn a reas ar Republik a-hed e vuhez, da gentañ o vezañ trec'h alies war ar Re Gevredet, hag o skoazellañ Napoleone Buonaparte da gemer ar galloud met ivez oc'h enebiñ outañ e-pad an Impalaeriezh.\n2 Deroù an Dispac'h Gall e Roazhon\n3 Remzad milourel\n3.1 Un ofiser dreist\n3.2 Ur giladeg kaer\n3.3 E-barzh ar jeu adarre\n3.4 Eus ar Stadoù-Unanet da Europa en-dro\nE di genidik e Montroulez\nAuguste Mayer, 1845\nBarner, letanant keodedel ha torfedel beliezh Montroulez ha kuzulier ar roue a oa e dad, Gabriel-Louis Moreau, aotroù Lizoreux (1730-1794). Merc'h d'ur c'henwerzher ha merc'h-vihan da Bierre Bernard de Basseville ur c'horser brudet eus Montroulez a oa e vamm Catherine Chapperon de L'Isle. Eizh bugel diwar pemzek anezho a zreistvevas. Dibennet e voe an tad e Brest d'an 13 a viz Gouere 1794 goude bezañ bet kondaonet evit kuzhañ beleien zidou, sikour Divroidi ha reiñ arc'hant da markiz Lescoët.\nJoseph (1764 - 1849 e Montroulez), e vreur eil-henañ, a voe alvokad, kannad ha prefed. Pierre-Marie-Lubin, e vreur yaouankañ, a voe koronal ha baron e-pad ar Restaorasion. Kerentiañ a rae ar familh gant Maupertuis (1698-1759), ar skiantour brudet hag enebour Voltaire.\nDeroù an Dispac'h Gall e Roazhon[kemmañ | kemmañ ar vammenn]\nStudiet en doe Jean Moreau ar Gwir e Skol-veur Roazhon goude bezañ tremenet pevar bloaz e Skolaj al Leon e Kastell-Paol. E-touez e gelennerien e oa Jean-Denis Lanjuinais, Isaac Le Chapelier ha Louis Gohier.\nKemer a reas perzh er freuz a savas e Roazhon e 1788 ha 1789, e penn studierien ar gêr ha re Naoned deuet da reiñ dorn dezho. An holl yaouankizoù a-du gant ar soñjoù nevez a zeue d'en em lakaat en e c'houc'hemenn. Dont a reas da vezañ frañmason e miz Here 1789.\nRemzad milourel[kemmañ | kemmañ ar vammenn]\nUn ofiser dreist[kemmañ | kemmañ ar vammenn]\nJean Victor Marie Moreau, letanant-koronal e 1añ batalhon Il-ha-Gwilen e 1792, gant François Bouchot, 1835.\nDilennet e voe letanant-koronal batalhon gentañ youlidi Il-ha-Gwilen e miz Gwengolo 1791 hag az ejont diouzhtu da harzoù reter Bro-C'hall. Servijout a rejont e Arme an Norzh Dumouriez e 1792. Lakaat a reas Moreau e grog war kreñvlec'h Stephenswerth d'an 9 a viz C'hwevrer 1793. Brud a dapas en emgann Neerwinden hag o tifenn Dunkirk kelc'hiet gant ar Saozon. Sevel a reas e rez, mont da letanant-koronal hag adjudant hollek, ha brigadennour d'an 20 a viz Kerzu war un dro gant Napoleone Buonaparte, trec'h war ar Saozon e Toulon.\nLakaet e voe da jeneral rannlu gant Lazare Carnot d'ar 14 a viz Ebrel 1794. E penn korn dehoù an arme edo e Flandrez, kemer a reas Kortrijk ha Menen ha kemer a reas perzh en trec'h e Moeskroen d'an 29 a viz Ebrel 1794. Tremen a reas dindan urzhioù Jean-Charles Pichegru ha kemer a reas Ieper, Brugge, Oostende, Nieuwpoort ha Sluis. Kemeret e voe Holland eta. Anvet e voe da benngomandant Arme an Norzh d'an 3 a viz Meurzh 1795, e-lec'h Pichegru. Eveshaat ouzh ar c'hendivizad etre ar Republik c'hall hag ar Republik Batav a voe e gefridi.\nUr giladeg kaer[kemmañ | kemmañ ar vammenn]\nBrasaat a reas e vrud gant Emgann Toerkonje hag anvet e voe da jeneral Arme Roen-ha-Mosel d'an 21 a viz Ebrel 1795. Mont a reas da vrezeliñ da Alamagn. Trec'h e voe da gentañ : sezizoù Mainz ha Kehl, trec'h Heidenheim d'an 11 a viz Eost 1796, met ret e voe dezhañ kilam dirak ar Rusianed hag an Aostrianed. Gwelet e voe ar giladeg-se evel ur patrom skouer, ha graet gantañ 5000 prizoniad war ar marc'had. Anvet e voe da benngomandant armeoù unanet Roen-ha-Mosel ha Sambre-ha-Meuse d'an 25 a viz Kerzu 1795. Emgann a reas en Alamagn, met torret e voe eus e garg. E droukc'hras ar Vonapartourien e oa deuet da vezañ.\nE-barzh ar jeu adarre[kemmañ | kemmañ ar vammenn]\nAdanvet e voe da benngomandant Arme Italia d'an 21 a viz Ebrel 1799, peogwir en doa ezhomm an arme c'hall da gaout ur jeneral arroutet. Kemer a reas perzh e taol-stad an 18 a viz ar Vrumenn gant Napoleone Buonaparte, a zisoc'has war Ren ar Gonsuled. Lakaet e voe Moreau e penn Arme ar Roen gant Buonaparte.\nJean Victor Moreau, jeneral (1764-1813), gant François Gérard.\nEmgann Hohenlinden gant Henri-Frédéric Schopin, tro-dro 1835.\nDimeziñ a reas gant Eugénie Hulot d'Osery, ur vignonez da Joséphine de Beauharnais, 19 vloaz dezhi.\nTrec'h e voe en Emgann Engen hag emgannoù all e 1800. Sinet e voe an arsav-brezel gant ar jeneral aostrian Kray hag en em staliañ a reas Arme ar Roen e Bavaria. Met un nebeud mizioù goude e klaskas an Aostrian adarre diarbenn an alouberien. Digeriñ a reas Emgann Hohenlinden dindan an erc'h d'an 3 a viz Kerzu 1800. Trec'h e voe Moreau war arme an arc'hdug Yann Aostria. Emgann diwezhañ an Dispac'h Gall e voe ha gant Jean Moreau e voe gounezet.\nEus ar Stadoù-Unanet da Europa en-dro[kemmañ | kemmañ ar vammenn]\nFin ar C'hentañ Republik e voe deroù an Impalaeriezh C'hall Kentañ. Distroet da Bariz, eneber ha kevezer ouzh Buonaparte, barnet e voe Moreau met didamallet e voe gant e varnerien. Darvennout a reas Buonaparte kaout un eil barnedigezh ha, goude bezañ kondaonet d'an toul-bac'h, e voe kaset d'an harlu a-benn ar fin.\nErruout a reas Jean Moreau hag e wreg e New York e miz Eost 1805. Un degemer c'hwek a voe roet dezho gant an Amerikaned. Goude bezañ beajet er vro e chomas e Morrisville, e-kichen Trenton, war harzoù New Jersey ha Pennsylvania. Kinniget e voe dezhañ gant ar prezidant Madison bezañ e penn Lu ar Stadoù-Unanet e Brezel 1812 a-enep ar Rouantelez-Unanet. O soñjal reiñ e asant e oa pa glevas e oa distrujet an "Arme Veur" e Rusia. Divizout a reas distreiñ da Europa ha brezeliñ gant ar Re Gevredet.\nUr wech distroet da Europa e krogas da gevraouiñ gant Jean-Baptiste Bernadotte (a vo roue Sveden diwezhatoc'h) peogwir e felle dezhañ adstaliañ ar Republik e Frañs. Sveden ha Rusia a oa gant Aostria ha Prusia a-enep Bro-C'hall bremañ ha kuzuliañ a reas anezho. En Emgann Dresden e 1813 e voe gloazet d'ar marv d'an 27 a viz Eost. Mervel a reas e Louny (bremañ e Republik Tchek) d'an 2 a viz Gwengolo.\nMarv ar jeneral Moreau gant Auguste Couder\nAn tsar Aleksandr Iañ a lakas anezhañ da vezañ beziet en iliz-veur katolik Sant-Petersbourg. Reiñ a reas ul leve d'e intañvez. Anvet e voe da Varichal a Vro-C'hall gant Loeiz XVIII. Hag en enor dezhañ e voe roet e anv da gêr Moreau er Stadoù-Unanet, e Stad New York.\nDaou vugel en doe gant Eugénie Hulot d'Osery :\nVictor Eugène Moreau (1802-1808),\nIsabelle Moreau (1804-1877), dimezet gant Ernest Dubois de Courval, kuzulier departamant en Aisne.\nEl lennegezh :\nharoz Kastell Keryann Koadanskourr, ar romant brezhonek kentañ (1830), a heul Moreau eus afer Breujoù Breizh pa oa studier e Roazhon betek prosez ar jeneral e 1804, goude bezañ bet e eiler war an tachennoù emgann en Alamagn hag Italia,\ntudenn bennañ Каждому своё (To each his own e saozneg) eo ar marichal Moreau, ur romant eus 1983 gant ar skrivagner soviedat Valentin Pikoul.\n(fr) Victor Moreau, général, citoyen de France et d'Europe gant Marcel Coz, S. l, Cloître imprimeurs, 2008 (ISBN 978-2-7466-0155-0).\n↑ Danevellet gant Pitre-Chevalier\nAdtapet diwar « https://br.wikipedia.org/w/index.php?title=Jean_Victor_Marie_Moreau&oldid=1877164 »\nJeneraled Impalaeriezh Rusia\nKemmoù diwezhañ degaset d'ar bajenn-mañ d'an 28 Mae 2020, da 10:57.


Kensonenn dent - Wikipedia\nEr yezhoniezh e vez implijet an termen kensonenn dent (saoz.: dental consonant) war dachenn ar fonetik hag ar fonologiezh evit komz eus ur gensonenn ganti an dent da lec'h distagañ pennañ, da lâret eo e stok pe e tosta penn an teod ouzh penn-adreñv an dent.\nAlies a-walc'h e ra yezhoù ar bed pe gant kensonennoù dent (evel e spagnoleg) pe gant kensonennoù kevig. E meur a yezh indezek avat, en o zouez ar sañskriteg hag an hindeg e reer gant rummadoù fonemennek kevig ha dent.\nN'eus arouezenn ispisial ebet evit reuzskrivañ kensonennoù kevig en ur mod disheñvel diouzh ar c'hensonennoù dent ha mar bez ezhomm merkañ al lec'h distagañ resis e ranker ober gant sinoù diakritek skrivet dindan an arouezennoù hag a dalvez evit skrivañ kensonennoù dent, da skouer [s̪, t̪, n̪, l̪] keuit ha ma talvez an arouezennoù hep sin diakritek ebet evit merkañ ar c'hensonenoù kevig.\nSetu ar c'hensonennoù dent pennañ gant bep o arouezenn hervez reolennoù treuzskrivañ al lizherenneg fonetikel etrebroadel:\ndent dre fri (mouezhiet) spagnoleg onda [on̪d̪a] "gwagenn"\ndent dre serriñ divouezh spagnoleg toro [t̪oɾo] "tarv"\ndent dre serriñ mouezhiet spagnoleg donde [d̪on̪d̪e] "pelec'h"\ndent dre daravat divouezh poloneg kosa [kos̪a] "falz"\ndent dre daravat mouezhiet poloneg koza [koz̪a] "gavr"\ndent dre daravat divouezh\n("etredent") saozneg thing [θɪŋ] "tra"\ndent dre daravat mouezhiet\n("etredent") saozneg this [ðɪs] "(an dra)-mañ"\ndent dre dostaat (mouezhiet) spagnoleg codo [koð̞o] "ilin"\ndent dre dostaat a-gostez (mouezhiet) albaneg halla [haɫ̪a] "kazel"\ndent dre stlakat (mouezhiet)\ndent dre froumal (mouezhiet) marchaleg Ebadon [ebɑr̪on̪] "Ebadon"\ndent dre strakal (divouezh)\ndent dre entarzhañ (mouezhiet)\nKlik dent xhosaeg ukúcola [uk’úkǀola] "malañ"\nAdtapet diwar « https://br.wikipedia.org/w/index.php?title=Kensonenn_dent&oldid=1920241 »\nKemm diwezhañ d'an 1 Gen 2022 da 12:01\nKemmoù diwezhañ degaset d'ar bajenn-mañ d'an 1 Gen 2022, da 12:01.


Urzh ar Vreudeur minor - Wikipedia\nUrzh ar Vreudeur minor\n(Adkaset eus Urzh ar Frañsiskaned)\nUrzh ar vreudeur minor (Ordo fratrum minorum e latin), pe urzh ar Frañseziz, zo un aozadur relijiel katolik bet krouet gant Sant Frañsez a Asiz (Giovanni di Bernardone e anv gwirion), eus Assisi, en Italia. E 1210 e voe degemeret ar reolenn gentañ, "Reolenn sant Frañsez", gant ar pab Inosant III. Un urzh kesterien eo, evel ar re a voe savet en XIIvet kantved en Europa.\ne Bro-Saoz, 1904\nAnvioù ha rummoùAozañ\nOrdo fratrum minores eo anv ofisiel an urzh, a vez berraet en "O.F.M.". Hiziv emañ ar skourr pennañ (an O.F.M.), ar vreudeur kouent (O.F.M. kouent) hag ar Gabusined (O.F.M. Kabusined).\nLesanvioù zo bet roet da leaned an urzh-se : ar Frañseziz, ar "Gordennerien", ar "vreudeur-vihan".\nE-maez an urzh e kaver kumuniezhoù katolik a ra dave da sant Frañsez a Asiz. Un urzh evit ar maouezed, Urzh an Itronezed paour, zo bet savet ivez en Asiz gant Santez Klara da vare sant Frañsez ha diwar e gelennadur.\nGant sant Frañsez ivez e voe savet an Trede Urzh frañsezat, ur gumuniezh tud lik a glask heuliañ reolennoù ar frañseziz hep mont da lean. Un nebeud kumuniezhoù Katoliked-kozh ha Protestanted-kozh zo ivez.\nKlask a reas sant Frañsez chom hep sevel un aozadur ken kemplezh hag ar re a oa evit an urzhioù menec'h all. E ] e krouas unan, a ziazezas war ar baourentez hag ar prezegerezh : diwar an aluzen ha labour o daouarn e ranke ar vreudeur bevañ.\nE 1210 e roas ar pab Inosant III an aotre dre gomz da gendelc'her gant ar gumuniezh. E 1210 e voe savet un eil kumuniezh da heuliañ reolenn sant Frañsez : urzh an Itronezed paour, anvet ivet Urzh santez Klara diwar he diazezourez, Chiara Offreduccio di Favarone.\nE 1217 e voe rannet Italia e rannvroioù frañsezat, ur "maodiern-rannvro" e pep hini anezho. Enebiñ a reas sant Frañsez ouzh un urzhazh kempleshoc'h. D'ar mare-se ez eas sant Frañsez da Balestina, o lezel daou vreur e penn an urzh.\nDiwar intrudu an daou vreur-se ez embannas ar pab Honorius III ur vuilh a redias ar vreudeur nevez da gaout ur stummadur e-pad ur bloavezh, d'em ouestlañ ez-ofisiel er relijion gristen, hag a embannas e vije ensellet ar prezegerezh.\nEnep ar c'hemmoù-se e savas sant Frañsez pa zistroas eus Palestina e 1220. Diwar gourc'hemenn ar pab e savas ar reolenn gentañ, anvet Regula Prima e latin.\nE 1223 e rankas kemmañ ar Regula Prima, a veze barnet re hir ha re strizh. Un eil reolenn a voe neuze, anvet ar Regula bullata abalamour ma voe degemeret gant Honorius III dre ur vuilh all.\nAdtapet diwar « https://br.wikipedia.org/w/index.php?title=Urzh_ar_Vreudeur_minor&oldid=1818244 »\nDernière modification le 4 Gen 2019, à 16:18\nKemmoù diwezhañ degaset d'ar bajenn-mañ d'an 4 Gen 2019, da 16:18.


1 Tesalonicenses 3 CCO - Paaˉ casíiñˋ Timoteo fɨˊ - Bible Gateway\n1 Tesalonicenses 3 Chinanteco de Comaltepec (CCO)\nPaaˉ casíiñˋ Timoteo fɨˊ Tesalónica\n3 Jo̱ co̱ˈ eáamˊ calɨˈiin˜n e ninuu˜u júuˆ quíiˉnaˈ caléˈˋ catú̱ˉ, jo̱baˈ caˈɨ́ˋ dsiiˉ e guiʉ́ˉguɨ e cajá̱ˋbaa ˈñiáˈˋa fɨˊ la fɨˊ Atenas, 2 jo̱ casɨ́ɨnˉn fɨˊ na jaangˋ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ siiˋ Timoteo. Jo̱ i̱ dseaˋ íˋ lɨ́ɨiñˊ jaangˋ dseaˋ i̱ jmóoˋ lají̱i̱ˈ˜ e iing˜ Fidiéeˇ, jo̱guɨ jmóorˋ ta˜ røøˋ có̱o̱ˈ˜ jnea˜ e guiaˋnaaˈ júuˆ quiáˈˉ Dseaˋ Jmáangˉ. Jo̱ casɨ́ɨnˉnre fɨˊ na e laco̱ˈ dsiˈeer˜ ˈnʉ́ˈˋ jo̱guɨ tíiˊ nir˜ jial seengˋnaˈ jo̱guɨ cuøˈrˊ ˈnʉ́ˈˋ bíˋ e laco̱ˈ teáangˉnaˈ teáˋ có̱o̱ˈ˜ júuˆ quiáˈˉ Dseaˋ Jmáangˉ. 3 Jo̱ casɨ́ɨnˉnre fɨˊ na e laco̱ˈ jí̱i̱ˈ˜ jaangˋ ˈnʉ́ˈˋ, dseaˋ seengˋnaˈ fɨˊ na fɨˊ Tesalónica, nijmɨtúngˆ óoˊnaˈ có̱o̱ˈ˜ jaléˈˋ iihuɨ́ɨˊ e móoˉnaˈ uíiˈ˜ e nɨlɨ́ɨngˊnaˈ dseaˋ quiáˈˉ Dseaˋ Jmáangˉ. Dsʉco̱ˈ nɨñíˆbɨˈ e dseángˈˉ nɨsɨˈíˆbaˈ e nidsingɨ́ɨngˉnaaˈ iihuɨ́ɨˊ uíiˈ˜ e lɨ́ɨngˊnaaˈ dseaˋ quiáˈˉ Dseaˋ Jmáangˉ. 4 Jo̱ nɨñíbˆ ˈnʉ́ˈˋ guiʉ́ˉ e lajeeˇ e taam˜bɨ́ɨˈ fɨˊ na có̱o̱ˈ˜ ˈnʉ́ˈˋ, cajmóˈˆbaaˈ ˈnʉ́ˈˋ júuˆ e dseángˈˉ nidsingɨ́ɨmˉbaaˈ jaléˈˋ iihuɨ́ɨˊ uíiˈ˜ e lɨ́ɨˊnaaˈ dseaˋ quiáˈˉ Dseaˋ Jmáangˉ, jo̱ lajo̱b lɨ́ɨˊ e calɨ́ˉ. 5 Jo̱ co̱ˈ lahuɨ́ɨmˊ calɨˈiin˜n calɨñiiˉ júuˆ quíiˉnaˈ, jo̱baˈ casɨ́ɨnˉn Timoteo fɨˊ na e laco̱ˈ calɨñiiˉ jial seengˋnaˈ lají̱i̱ˈ˜ fɨˊ teáangˉnaˈ có̱o̱ˈ˜ Dseaˋ Jmáangˉ. Co̱ˈ jmoobˉ jneaˈˆ fɨˈíˆ fɨng song fii˜ i̱ ˈlɨngˈˆ casíñˈˋ ˈnʉ́ˈˋ fɨˊ gaˋ. Dsʉco̱ˈ fɨng song lajo̱, jaˋ e ta˜ nilɨˈíingˆ lají̱i̱ˈ˜ ta˜ quíˆnaaˈ e nɨcajmóˆnaaˈ jee˜ ˈnʉ́ˈˋ fɨˊ na jóng.\nMɨ˜ caguiéngˈˉtu̱ Timoteo fɨˊ Atenas\n6 Dsʉˈ lanaguɨ nɨcagüeamˈˉ Timoteo e jaiñˈˊ fɨˊ na fɨˊ Tesalónica, jo̱ quié̱e̱rˋ jmangˈˉ júuˆ guiʉ́bˉ quíiˉnaˈ e teábˋ teáangˉnaˈ có̱o̱ˈ˜ júuˆ quiáˈˉ Dseaˋ Jmáangˉ jo̱guɨ e ˈneáamˋbaˈ dseaˋ rúngˈˋnaˈ. Jo̱guɨ jíngˈˉguɨ Timoteo e contøømˉ dséngˈˊ óoˊ ˈnʉ́ˈˋ jneaˈˆ, co̱ˈ eáamˊ ˈneáangˋnaˈ jneaˈˆ, jo̱guɨ eáamˊ iing˜naˈ nimáang˜tu̱ˈ jneaˈˆ laco̱ˈguɨ jneaˈˆ ii˜naaˈ e nineeng˜tú̱u̱ˈ ˈnʉ́ˈˋ. 7 Jo̱ lajo̱b lɨ́ɨˊ, dseaˋ rúˈˋnaaˈ, e jee˜ jaléˈˋ iihuɨ́ɨˊ e íingˈ˜naaˈ có̱o̱ˈ˜guɨ e jmángˈˋ dseaˋ gaˋ jneaˈˆ, jee˜ jo̱b quiéengˋ e jmiˈiáangˋ dsiˋnaaˈ mɨ˜ calɨne˜naaˈ e teáˋ teáangˉnaˈ có̱o̱ˈ˜ júuˆ quiáˈˉ Dseaˋ Jmáangˉ. 8 Jo̱ mɨ˜ calɨne˜naaˈ e jo̱, jo̱baˈ cuøˈˊguɨ bíˋ jneaˈˆ lají̱i̱ˈ˜ fɨˊ té̱e̱ˉnaaˈ có̱o̱ˈ˜ Dseaˋ Jmáangˉ. 9 Jo̱baˈ ɨˊ dsiiˉ jial cuǿøngˋ e nicuǿøˈ˜naaˈ Fidiéeˇ jmiguiʉˊguɨ guiˈmáangˈˇ uii˜ quíiˉ ˈnʉ́ˈˋ jo̱guɨ uii˜ quiáˈˉ e jmiˈiáangˋ dsiˋ jneaˈˆ uii˜ quíiˉ ˈnʉ́ˈˋ fɨˊ quinirˇ ˈñiaˈrˊ cajo̱. 10 Jo̱guɨ uǿøˋ jmɨ́ɨbˋ dseángˈˉ mɨ́ɨˈ˜naaˈ Fidiéeˇ e nijmɨcó̱o̱ˈr˜ jneaˈˆ e nineeng˜tu̱ rúˈˋnaaˈ fɨˊ na caléˈˋ catú̱ˉ, jo̱guɨ e nijmɨcó̱o̱ˈˇguɨ́ɨˈ ˈnʉ́ˈˋ jial laco̱ˈ nisíngˈˉguɨˈ teáˋ có̱o̱ˈ˜ júuˆ quiáˈˉ Dseaˋ Jmáangˉ cartɨˊ niˈiéˈˋ quíiˉnaˈ laco̱ˈ sɨˈíˆ.\n11 Jo̱ mɨ́ɨˈ˜naaˈ Fidiéeˇ i̱ lɨ́ɨngˊ Tiquíˆiiˈ do có̱o̱ˈ˜ Fíiˋnaaˈ Jesús, e nijmɨcó̱o̱ˈr˜ jneaˈˆ e laco̱ˈ nilíˈˋnaaˈ nineeng˜tu̱ rúˈˋnaaˈ caléˈˋ catú̱ˉ fɨˊ na fɨˊ Tesalónica. 12 Jo̱guɨ mɨ́ɨˈ˜naaˈ Fíiˋnaaˈ Dseaˋ Jmáangˉ e nijmɨcó̱o̱ˈr˜ ˈnʉ́ˈˋ e nilɨˈneáangˋguɨˈ dseaˋ rúngˈˋnaˈ lɨ́ˈˆ lajaléngˈˋ dseaˋ laco̱ˈguɨ jneaˈˆ eáamˊ ˈneáangˋnaaˈ jaléngˈˋ ˈnʉ́ˈˋ cajo̱. 13 Jo̱guɨ mɨ́ɨˈ˜naaˈr cajo̱ e nijmɨcó̱o̱ˈr˜ ˈnʉ́ˈˋ e laco̱ˈ jaˋ nilɨtúngˉ áaˊnaˈ lají̱i̱ˈ˜ fɨˊ nɨteáangˉnaˈ có̱o̱ˈ˜ Dseaˋ Jmáangˉ, jo̱guɨ e nilíingˉguɨˈ dseángˈˉ dseaˋ quiáˈˉ Tiquíˆiiˈ Fidiéeˇ i̱ joˋ dseeˉ seaˋ quiáˈˉ fɨˊ quiniˇ dseaˋ do mɨ˜ nitɨ́ˉ íˈˋ e nigüéengˉtu̱ Fíiˋnaaˈ Jesús fɨˊ jmɨgüíˋ la co̱lɨɨng˜ có̱o̱ˈ˜ jaléngˈˋ dseaˋ quiáˈrˉ. Jo̱ lajo̱b ˈnéˉ lɨti˜.


Kenta levr - XXII - Wikimammenn\nKenta levr - XXII\n◄ Diwar-benn ar c’hlac’har hon euz d’hor pec’hejou Kenta levr - XXII War ar maro ►\nDiwar-benn poaniou ar vuez.\n1. — Daoust pe leac’h-bennag ez eot, bez’ e viot bepred reuzeudik, ma ne droit ket hoc’h holl spered war-zu Doue. Perak oc’h-hu reustlet pa ne c’hoarvez ket pep tra evel hoc’h euz c’hoant pe evel a fell d’e-hoc’h ? Piou en deuz pep tra evel ma kar ? Ne d-eo ket c’houi, na me, na den a gement zo war ann douar.\nPep den er bed-man, ha pa ve Pab pe Roue, a c’houzanv a-wechou eur boan pe eunn enkrez-bennag. Piou eo ann den eurusa ? Ann hini, hep mar e-bed, a hell gouzanv eur boan-bennag dre garantez evit Doue.\n2. — Kalz a dud sempl ha diskiant a lavar : Easa den eo hen-nez ! Peger pinvidik eo, peger gallouduz eo, peger braz ha pegen enoret eo !\nSellit oc’h madou ann env, hag e welot ne d-eo netra ar madou a dremen ; ne d-int nemet eur beac’h, ne zigasont nemet poan spered, o veza ma troont evel ann avel, ha ne c’heller ket ho c’haout heb aoun d’ho c’holl. Ne d-eo ket madou e-leiz a laka ann den da veza euruz ; a-walc’h eo dezhan kaout etre daou.\nE gwirionez buez ar bed-man ne d-eo ken nemet enkrez. Seul vui e fell d’ann den beza distag dioc’h traou ann douar, seul vui a ze e kav c’houero ar vuez, dre ma wel skleroc’h dre-ze peger fall eo ann dud, ha pegen douget int da fazia.\nRak dibri, eva, choum war vale, kousket, ehana, poania ha plega d’ann ezommou all euz ar c’horf, kement-se holl ne zigas nemet poan hag anken d’ann den en deuz doujans Doue. Karet a rafe beza distag diouz ann traou-ze holl, ha beza miret dioc’h pep pec’hed.\n3. — Er vuez-man, ezommou ar c’horf a zo eur beac’h pounner d’ann den a zo distag dioc’h traou ann douar. Rak-se ar brofed David a c’houlenne gant feiz pe vare e vije kuit diout-ho, o lavaret : Distagit diouz-in va holl ezommou.\nGwaz aze d’ar re ne anavezont ket ho zempladurez ! Gwasoc’h c’hoaz d’ar re a gar ar vuez man n’euz enn-hi nemet poaniou ! Rak petra-bennag n’ho deuz ket peadra da veva nemet dre boania pe dre glask ann aluzen, kalz a dud a zo ker stag oc’h ar vuez-man, na rafent fors euz a rouantelez Doue, ma hellfent choum atao war ann douar.\n4. — O tud diskiant ha difeiz! Ho c’haloun a zo ker stag oc’h traou ar bed, ne gavont netra vad all e-bed nemet plijaduresiou ar c’horf.\nTud keiz anezho ! Pa vezo divezad ha stard war-n-ezho, neuze ec’h anavezint, diwar ho c’houst, pegen dister oa, hag evel netra zo-ken, ana traou a zo bet karet gant-ho.\nSent ann Aotrou Doue hag holl servicherien Jezuz-Krist n’ho deuz great van e-bed euz a blijaduresiou ar c’horf nag euz ar pez a ioa brudet e-touez ann dud. Trei a reant ho ene war-zu ar madou a bado da viken. Gant aoun na zeuche karantez ann traou krouet d’ho flega war-zu ann douar, ne c’hoantaent nemet traou ann env, ann traou ne hellont ket mont da goll, ann traou ne hell al lagad da welet.\n5. — Arabad eo d’e-hoc’h, va breur, koll fizians ; amzer zo c’hoas da vont war wellaat. Perak e taleit-hu da ober ar pez hoc’h euz lavaret ? Savit hep dale pelloc’h, enn eur lavaret : Pred eo labourat breman, pred eo stourm, pred eo gwellaat va buez. Er mare m’hoc’h euz poan hag enkrez, neuze ema ann amzer da zastum madou evit ann env.\nRed eo d’e-hoc’h mont dre ann tan ha dre ann dour, a-raok mont d’ar freskadurez. Ma ne waskit ket war-n-hoc’h hoc’h-unan, ne drec’hot ket ho techou fall. Keit ha ma vezomp er c’horf brein-man, ne hellomp ket beza dibec’h, na diboan, na dienkrez.\nKaret a rafemp beza hep poan e-bed. Siouaz, o veza ma hon euz saotret hon ene gant ar pec’hed, dre-ze hon euz kollet ar gwir euruzded. Red eo eta d’e-omp gouzanv a galoun vad ha lakaat hon holl fisians e Doue, ken na vezo eat da netra pep fallagriez, ken na vezo lounket ar maro gant ar vuez.\n6. — Na peger sempl, na peger bresk eo ann den ! Bepred eo douget d’ann drouk. Hirio ec’h ansavit ho pec’hejou, ha war-c’hoaz e kouezit enn-ho adarre. Breman e livirit e fell d’e-hoc’h beza war evez, hag eur pennadik goude ez it a-enep d’ho ker.\nAbek hon euz eta d’en em izelaat ha den em zisprizout e pep tra, dre ma’z omp ker bresk ha ken edro. Koll buhan a hellomp, dre hor leziregez, ar pez omp deuet, dre c’hras Doue, a-benn da c’hounid gant kemend all a boan hag a labour.\n7. — Petra zeuimp-ni da veza dioc’h ann abardaez-noz, mar d-omp digaloun adal ma tarz ann deiz ? Gwaz aze d’e-omp, siouaz, mar fell deomp beva e peoc’h evel pa ve ar peoc’h enn hon ene, e keit ha na weler ket c’hoaz enn hor buez ann distera elven euz.ar gwir zantelez !\nMar hellfet kredi e vemp eunn draik-bennag gwelloc’h enn amzer da zont hag ez afemp a-raok enn hent hor zilvidigez, neuze e ve ezomm braz d’e-omp beza kelennet, evel diskibled sentuz, ha iekeat da, zeski gwellaat hor buez.\nDre ma’z eo bet ganet euz ar c’hreg, ann den e-kreiz eur stropad reusiou, ne vev nemet nebeut a amzer. Setu aze hon lod war ann douar, setu ar stad ma’z emomp enn-hi dre ar pec’hed. Selaouit, dre c’henou Job, hirvoudou ar bed holl : Ra vezo milliget ann deiz ma’z ounn-me bet ganet ! Ra vezo milliget ann nozvez ma oe lavaret : eunn den a zo bet ganet. Perak n’ounn-me ket bet maro e kof va mamm, pe o tont er bed ? Perak e deuz-hi lekeat ac’hanoun war he barlen ? Perak e deuz-hi maget ac’hanoun gant he leaz ? Breman e kouskfenn e peoc’h, hag ec’h ehanfenn dre va c’housk.\nEvit-han da veza mantret he galoun gant ann doan, Job a lavare nebeut goude, o c’hedal tarz eunn deiz da zont, deiz kaer-meurbed evit-han : Gouzout a rann ez eo va Zalver leun a vuez, gouzout a rann e vezinn gwisket euz a eur c’horf nevez, hag er c’horf-ze e welinn va Doue, e welinn anezhan gant va daoulagad.\nA-neuze he boan a ia kuit ; he zaelou stank, mesket gant daelou he Zalver, ne d-int mui d’ezhan nemet eunn dra red evit ober pinijen ; diskouez a reont d’ezhan lealded ha trugarez Doue, ha digas a reont levenez ann env d’he ene.\nJezuz-Krist o vervel en deuz digoret ann env d’ann den kollet, d’ann den ne c’houlenne nemet eur bez d’he gorf. Hag abek hon defe-ni goude-ze d’en em glemm euz hor poaniou, pa’z eo gwir e vezimp digollet Ker kaer anezho gant Doue ? Hag abek a ve d’e-omp da glemm er mare ma teu Jezuz, dre ar poaniou, da rei d’e-omp lod e milidou he varo ?\nA-vreman, Aotrou Doue, ec’h anavezann ez ounn dall ha dizanaoudek ; a-vreman ne c’hoantainn tra mui nemet kaout lod enn ho poaniou, evit mac’h hellinn, eunn deiz da zont, kaout lod enn ho kloar.\nAdtapet diwar « https://br.wikisource.org/w/index.php?title=Kenta_levr_-_XXII&oldid=74512 »\nKemmoù diwezhañ degaset d'ar bajenn-mañ d'an 17 Gwe 2015, da 12:22.


Kêraozouriezh - Wikipedia\n1 Termenadur roet gant Karta Aten:\n2 Termenadurioù all:\n4 Istor ar gêraozouriezh\nTermenadur roet gant Karta Aten:Aozañ\nAr gêraozouriezh a vefe un "Hollad obererezhioù gant ar pall aozañ un dioroadur a genson, skianteg ha denel eus ar gêrioù. Un obererezh prederiet eo, a-benn mestroniañ an darvoudoù a denn eus ar gêrioù". Da skouer astenn ar gêrioù war ar maezioù, pe war an aodoù.\n"An arz" da sevel pe da aozañ ar gêrioù eo.\nUn arz hag un teknik eo ar gêraozouriezh. O vezañ m'eo kozh-tre klask aozañ mat ar gêrioù, un hollad meizadoù eo harpet gant pleustroù lies hag un dachenn studioù ledan. Ur skiant eo ivez ar gêraouzouriezh pa glask ar c'hêraozour kenfeuriñ muzulioù diazez ar savadurioù evit plegañ ouzh kudennoù an tolpadoù-tud. Sevel ur c'hoari kemplez etre ar frammoù fetis ha red an oberezhioù armerzhel eo ivez. Erfin, e tenn d'ar politikerezh p'eo lodenn pennoù ar gêrioù klevout alioù ar gêraozourien evit lakaat an annezidi da vevañ en ul lec'h emsavoc'h.\nAr gêraozouriezh zo al labour studïañ, reguliñ, kontroliñ, ha planifïañ kêrioù bras. Ur skiant den apliket eo neuze, deuet da vezañ pouezhus-tre er bed a-vremañ gant e boblañs o kreskiñ hag o c'houlenn bevañ muioc'h-muiñ e kêr. Ar gêraozouriezh a ra war-dro ijinañ hag ingalAñ ar gêrioù vras.\nSetu ma vez neuze ar gêrsavouriezh un dachenn luziet a-walc'h ha lies-tachennel kenañ, o eskemm ingal gant an tisavouriezh, da gentañ-penn, gant aozadur an tiriadoù, gant an dizagn, ha gant ar politikerezh ivez dre m'eo ret da dud kirieg ar c'hêrioù bras, mar faot dezhe lakaat an dud da vevañ en ul lec'h aessoc'h, heuliañ alioù ar gêraozourien. Ret eo d'ar gêraozour en-em harpañ war gouiziegezhioù an ekologiezh, ar geologiezh, ar skiañtoù sokial, an douaroniezh ha sikañtoù all.\nAr gêraozouriezh a c'hall bezañ publik (graet gant ar Stad pe gant e tolpadoù tiriadel), pe prevez (graet gant burevioù-studiañ, ar re-se o labourat dreist-holl evit ar gêraozañ publik, e-giz "maîtrise d'œuvre").\nAr gêraozer a rank bezañ arbennik war meur a dachennad neuze m'en deus c'hoant gellout aozañ ur c'hêr a feson.Diaes eo anavezout donn an holl dañvezioù a dostai eus tachenn ar gêrsavouriezh. Neuze labourat a ra ar gêraozour en ur strollad tud hag a stroll baregezhioù disheñvel: un douaroniour, ur sokiologour, un ekonomikour hag all, enni. Alies er c'humuniezhioù kumun e vez seurt strolladoù o labourat asambles.\nPal ar gêraozour, berr-ha-berr, zo gwellaat ar vuhez e kêr. Labourat a ra evit kempenn a lec'hioù publik ha prevez, kenaozañ ar savadurioù, lodennañ an ekipamanchoù, ha dre-vras ingalañ stumm ar gêr-vras hag he rouedadoù.\nIstor ar gêraozouriezhAozañ\nAr ger "urbanismo" a oa bet implijet evit ar wech kentañ gant an ijinour katalan Ildefons Cerdà pa oa ba-penn chantier brassaat Barcelona ba bloavezhioù 1860. Ba Frañs e anavezomp an termenadur-se abaoe 1910.\nAdtapet diwar « https://br.wikipedia.org/w/index.php?title=Kêraozouriezh&oldid=1634537 »\nKemm diwezhañ d'an 13 Ebr 2015 da 22:17\nKemmoù diwezhañ degaset d'ar bajenn-mañ d'an 13 Ebr 2015, da 22:17.


Aviel hervez sant Mark - Pennad 1 - Le Diocèse de Quimper et Léon\nAccueil - Les évangiles en breton - An Aviel hervez Sant Mark - Aviel hervez sant Mark – Pennad 1\n21 Antreal a rejont e Kafarnaom. Kerkent eet er zinagog da zeiz ar zabad, e stagas da gelenn.22 Souezet braz e oe an dud ouz e gleved, rag komz a ree evel eun dén galloud dezañ, ha n’eo ket evel ar Skribed . 23 Hogen er zinagog e oa eun dén trubuillet gand eur spered hudur, hag a stagas da grial :\n31 Eñ a dosteas, hag a reas dezi sevel en eur gregi en he dorn. An derzienn a gouezas hag eh en em lakeas d’o zervicha.32 Diouz ar pardaez, goude ar huz-heol , e oe digaset dezañ an oll glañvourien hag ar re a oa e dalh an droug-spered. 33 Kêr a-béz a oa bodet dirag an nor. 34 Ar pare a roas da galz a dud taget gand a bep seurt kleñvejou. Argas a reas kalz droug-sperejou, ha n’o leze ket da gomz, rag gouzoud a reent piou oa.\n42 Raktal ez eas al lorgnez kuit dioutan hag e oe pareet. 43 Dioustu e kasas Jezuz anezan kuit, en eur lavared rust :44— « Taol evez ! Na lavar grik da zen. Med kee d’en em ziskouez d’ar beleg, ha kinnig, evid da bareañs, ar pez a hôurhemenn Moizez el Lezenn, ma talvezo kement-se da desteni evito » .\nPennad-kinnig Pennad 2


Poatev - Wikipedia\n(Adkaset eus Poatevat)\nSede pelec'h emañ Poatev.\nPoatev-Izel er c'hornôg, Poatev-Uhel er reter.\nPoatev (Poitou e galleg, ha Poetou e poateveg) a zo unan eus ar broioù kozh a yeas d'ober Bro-C'hall, e kornaoueg ar vro, hag er gevred da Vreizh. Ur vro dizalc'h eo bet e-pad mare he c'honted. N'eus ket anv eus Bro-Boatev hec'h-unan ken ent-ofisiel. Ur rannvro c'hall a veze graet Poitou-Charentes anezhi zo bet betek ar bloaz 2014, pa voe staget ouzh Rannvro Aquitaine.\nKaoz a vez a-wechoù eus Poatev-Izel, er c'hornôg, hag a glot dre vras gant an Departamant Vendée, ha Poatev-Uhel, er reter.\nRannet eo bet Poatev etre meur zepartamant e 1790. Ar pep brasañ a zo aet d'ober departamantoù ar Vañde, an Deux-Sèvres hag ar Vienne, met darnoù a gaver ivez er Charente, ar Charente-Maritime, an Indre ha betek an Haute-Vienne. Un nebeud kumunioù en em gav ivez er Maine-et-Loire, hag unan eus kumunioù Marzioù dispartiañ Breizh ha Poatev ma oa an tu-kreñv gant Poatev a zo en em gavet e departamant al Liger-Atlantel (Ruvelieg).\nAr Poatev rannet etre an departamantoù.\nBrudet eo ezen Poatev, pe gentoc'h ar ouenn a vez graet “baudet du Poitou” anezhi.\nMarzioù dispartiañ Breizh ha Poatev\nAdtapet diwar « https://br.wikipedia.org/w/index.php?title=Poatev&oldid=1857427 »\nKemmoù diwezhañ degaset d'ar bajenn-mañ d'an 23 Du 2019, da 03:35.


Pajenn:Ar Prat Rimadellou brezonek, 1911.djvu/28 - Wikimammenn\nPajenn:Ar Prat Rimadellou brezonek, 1911.djvu/28\nsellit, kaout a ra d’ezan ema tostoc’h d’ar re-ze eget d’ar re veo, ar c’heaz koz ! chomet warlerc’h kement a reou-all eus e oad ! Hag e rankfe dilezelanezo brema ? Ober eur vuez egiz-all goude kement ha kement all a vloaveziou henvel ?\nTra ! tra ! n’eo ket d’an oad-ze eo e teuer da gemeret plegou nevez ! Mes neuze, petra deuio eta da veza ?… Hag ar paour kez koz a zave zellou nec’het etrezek ar C’hrist mogedet a asten e ziwreac’h war mantel ar siminal.\n— « O Aotrou ! Aotrou ! emezan, kemerit ac’hanon. N’emaon mui em bro war an douar ! Kemerit ac’hanon ganeoc’h ! Labouret am eus keit ha m’am beus gellet, ha brema me a c’houlen ouzoc’h gopra ac’hanon. Ho pezet truez ouz Yann goza ranno e galon gant ar c’hlac’har mar bez red d’ezan chom da zellet ouz re-all oc’h ober e labour ; ô lezit ac’hanon da vont da gaout va mignoned koz ! Den n’en deus mui ezom ac’hanon-me war an douar-ma p’eo gwir n’hellan ken na bezia ar re varo, na kempen an aoteriou, na lakaat ar meaziou da dregern gant bole ar c’hleier…\nHa setu en eun taol Yann o chom krenn a-zav gant e gaoz ; deuet oa sonj d’ezan ez oa ’r mare da vont da zini glazou an Anaon. Dont a reas ive en e spered ar c’homzou en doa lavaret d’ezan an aotrou person goude gousperou, oc’h e welet ker feaz : — « It da c’hourvez, Yann, unan-all a raio ho labour fenoz. » Unan-all da zini ar c’hleier evitan ? O nan avat, an dra-ze biken, evit keit ha ma vezo eur veraden wad en e wazied ! Biken ne lezo unan-all da gregi er gorden a laka bole er chloc’h bras hag er c’hloc’h bihan. E gleier ! o c’haret a rea muioc’h zoken eget e iliz, e wered ! Daoust ha n’oant ket beo ? ha n’o doa-hi ket eur vouez, koulz lavaret eun ene, hag a gemere perz e levenez hag e tristidigez an holl ?… Dieas e vije bet d’ezan lavaret pehini anezo o daou e karie ar muia, pe ar c’hloc’h bras, ar c’hloc’h kaër-ze a oe badezet warlene gant lidou kel laouen ! Gwisket oa bet d’ezan eur zaë dantelez gwenn eus ar fina, ar pez a rea d’ezan beza henvel en eun doare bennak ouz eur vagaden ; hag an dra-ma, klevit, a roas tro d’ar zakrist koz da c’hoarzin e walc’h. O pegement e kare Yann e zon arc’hantet, henvel ouz c’hoarz eur bugelig. Evitan, Yann en doa eur garantez a dad koz, karantez leun a deneridigez. Ar c’hloc’h bihan a yoa evitan eur mignon koz ; digas a rea sonj d’ezan eus e bask kenta, p’edo en e wasa bole evit prosesion ar vugale ; hema eo ivez an hini a skoas evit tremenvan e holl dud ; setu perak oa e vouez evitan evel eun hekleo eus an amzer gwechall. Ha neuze, sellit, Yann a gomze ouz e gleier evel pa vijent bet speredet d’e zelaou ; evit gwir, ar wirionez a rank beza lavaret, gouzout a rea lakaat anezo da gana evel ma karie, evel ma\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/28&oldid=161420 »\nKemmoù diwezhañ degaset d'ar bajenn-mañ d'an 4 Mae 2020, da 10:20.


Pedenn - Wikipedia\nUr bedenn zo un ober da glask seveniñ un darempred ouzh ur boud bennak a azeuler. En e ster kentañ eo ur goulenn ouzh un doue bennak pe un hendad doueelaet, met pediñ a c'heller ober ivez evit trugarekaat ha meuliñ, pe goulenn ma vo benniget un objed bennak. E relijionoù keñveriet e c'hell pediñ bezañ lakaet a-gevret gant prederiañ pe kas ur sorc'henn bennak e relijionoù all.\nMeur a stumm zo d'ar pedennoù, e-barzh pe e-maez ul lid resis, d'ober a-gevret gant ur strollad pe e-unan, e stumm ur ganenn, ur goulenn pe c'hoazh un embannadenn a feiz. Testeniekaet eo an ober-se abaoe 5000 bloaz zo.\nSkouerioù pedennoù[kemmañ | kemmañ ar vammenn]\nListenn pedennoù ha bennozhioù yuzev\nAdtapet diwar « https://br.wikipedia.org/w/index.php?title=Pedenn&oldid=1878545 »\nKemmoù diwezhañ degaset d'ar bajenn-mañ d'an 11 Mez 2020, da 16:19.


Johannes von Wildeshausen - Wikipedia\nJohannes von Wildeshausen, anvet ivez Johannes Teutonicus, oa ul beleg dominikan, bet eo bet pevare mestr an urzh etre 1241 ha 1252.\nJohannes von Wildeshausen,eskob Bosnia.Taolenn gant Tommaso da Modena\nGanet eo bet war-dro 1180 Wildeshausen e-kichen Oldenburg e Saks-Izel en ur familh nobl. Aet eo da Anaon d'ar 4 a viz Du 1252 e Straßburg.\nStudiet en deus e Bologna. Mignon oa gant an Impalaer Frederig II.\nDegemeret e voe en urzh gant Domingo de Guzmán e Bologna e dibenn 1219 pe e penn kentañ 1220. Kaset e voe da brezeg brezel ar Groaz gant kannaded ar Pab Honorius III en Impalaeriezh Santel e 1224. Hanterour e voe ivez en un diemglev etre tud Stedingen hag eskob Bremen.\nE penn Proviñs Hungaria e voe etre 1231 ha 1233. Anvet e voe Eskob Bosnia (lodenn eus Hungaria d'ar mare) e 1233 gant kannad ar Pab ar c'hardinal kisterkiat Giacomo da Pecorara evit kemer plas un eskob bet tennet e garg digantañ Chom a reas betek 1237.\nKarget e voe gant ar Pab Gregor IX d'ur gefridi e-kichen Ivan Asen II, roue ar Vulgared.\nE penn Proviñs Lombardia e voe etre 1238 ha 1240. Dilennet e voe Mestr an urzh e 1241 e Pariz.\nPemp yezh a gomze. Darempredoù mat en doa gant ar Guria. Kregiñ a reas da unvaniñ liderezh an urzh dominikan. Aesaat a reas ar studi hag ar prezegennerezh o tigeriñ skolioù e Köln, Montpellier hag Oxford hag o telc'her chabistroù meur e kêrioù disheñvel Europa (Köln e 1245, Montpellier e 1247, Trier e 1249, Londrez e 1250) o lakaat un harz da wir-miret Bologna ha Pariz.\nRaymond de Peñafort 1238-1240 Mistri Urzh ar Brezegerien War e lerc'h\nHumbert de Romans 1254-1263\nAdtapet diwar « https://br.wikipedia.org/w/index.php?title=Johannes_von_Wildeshausen&oldid=1932711 »\nKemmoù diwezhañ degaset d'ar bajenn-mañ d'an 3 Gen 2022, da 07:30.


Reachlainn - Wikipedia\nSkeudenn tennet eus an oabl a ziskouez enez Reachlainn etre aod Iwerzhon ha ledenez Cinn Tìre.\nReachlainn (hervez an iwerzhoneg) pe Rathlin Island (hervez ar saozneg) zo un enezenn en arvor kontelezh Aontroim, e Norzhiwerzhon. An enezenn nemeti eo gant annezidi enni e Norzhiwerzhon : e 2001 e oa 75 den o chom enni. Emañ war-hed 10 km diouzh douar-bras Iwerzhon, ha 25 km diouzh beg ledenez Cinn Tìre, e Bro-Skos. C'hwech kilometr hed he deus an enezenn, a reter da gornôg, ha pevar km eus an hanternoz d'ar c'hreisteiz.\nGallout a reer mont da Reachlainn gant bigi a loc'h diouzh porzh Baile an Chaistil, e kontelezh Aontroim. Gwarezet eo an evned-mor war an enez ha meur a zek mil anezho a vez o neizhiañ enni bep bloaz.\nReachlainn eo al lec'h kentañ eus Iwerzhon a voe aloubet gant Vikinged e 795. Ar roue skosat Roparzh Iañ (Robert Bruce) a gavas repu en enez, hervez a lavarer, hag eno e kavas nerzh-kalon da genderc'hel gant e stourm a-enep ar Saozon.\nGant an Italian Guglielmo Marconi e voe graet al liamm kentañ dre skingomz, er bed, etre Baile an Chaistil ha Reachlainn d'ar 6 a viz Gouere 1898.\n↑ hervez Annals of Ulster/Annála Uladh, The Annals of Ulster at University College Cork\nAdtapet diwar « https://br.wikipedia.org/w/index.php?title=Reachlainn&oldid=1464795 »


4 262 ann. (2018)\nKrouet e voe kumun Chapel-ar-Geunioù e 1790 diwar ar barrez katolik. Lakaet e voe e Kanton Pontkastell-Keren hag e Bann Gwenrann. E 1800 e voe lakaet en Arondisamant Savenneg. E 1801 e voe lakaet e Kanton Erbigneg .\nMervel a reas 97 gwaz ag ar gumun abalamour d'ar brezel, d.l.e. 4,16% eus he foblañs e 1911 .\nD'ar 1añ a viz Mae 1943 e kouezhas ur c'harr-nij Focke-Wulf Fw 190 eus an aerlu alaman (Luftwaffe) e Chapel-ar-Geunioù; e sturier a c'hellas gober gant e harz-lamm, gloazet e voe .\nLakaet e voe ar gumun e Kanton Gwenrann pa voe diskaret Kanton Erbigneg e 2014 .\nAdtapet diwar « https://br.wikipedia.org/w/index.php?title=Chapel-ar-Geunioù&oldid=1905139 »\nDernière modification le 19 Mez 2021, à 04:49\nKemmoù diwezhañ degaset d'ar bajenn-mañ d'an 19 Mez 2021, da 04:49.


8 a viz Gwengolo 1873\n1añ a viz Du 1907\nAlfred Jarry (Laval, 8 a viz Gwengolo 1873 - Pariz, 1añ a viz Du 1907), a oa ur skrivagner gall.\n2 Soñjoù pennañ\nD'an 8 a viz Gwengolo 1873 e voe ganet Alfred Jarry e kêr Laval. Caroline Quernest, e vamm, a guitaas he fried, Anselme Jarry, e 1879, gant o bugale : Alfred hag e c'hoar, Charlotte.\nE lise Sant-Briag e chomas Alfred betek an eilvet klas, mat-tre e labouras ennañ.\nD'e zaouzek vloaz e krogas da skrivañ e-unan komzoù-plaen ha gwerzennoù, ha pa guitas Sant-Briag e 1888 en doa paket prizioù a-leizh. Dilojañ da Roazhon a reas e vamm hag he bugale.\nEno, er c'hlas kentañ (rhétorique), en em gavas gant un dudenn a-bouez bras en e skridoù da zont : Félix Hébert, e gelenner war ar fizik. Ur c'helenner iskis e oa, evit doare.\nUr c'heneil da Alfred a skrivas diwar e benn ur pezh flemmus ha farsus anvet Les Polonais. Diwar-se e voe skrivet Ubu roi gant Alfred Jarry.\nAr paourkaezh kelenner a dapas e begement e meur a bezh-c'hoari dindan lesanvioù all : P.H., Père Heb, Eb, Ebé, Ebon, Ebance, Ebouille...\nTremen a reas Alfred e vachelerouiezh gant ur meneg "mat" e 1889. E lise Henri IV e Pariz e teskas ar brederouriezh. E koulz e tremenas ar Père Heb da vezañ ar Père Ubu. Kenderc'hel a reas da skrivañ.\nE 1893 e varvas e vamm ; un taol kreñv e voe evitañ rak betek-henn en doa tremenet e vuhez a-bezh ganti. Daou vloaz goude e voe gourc'hemennet da ober e amzer-soudard ; met n'en doe ket da vont d'an arme, rak barnet e voe evel re zroch gant an ofisourien — anat eo en e skridoù en doa dismegañs evit ar brezel hag an arme.\nE 1896 e kinnigas Le roi Ubu d'ur c'hoariva brudet, an Théâtre de l'Œuvre e Pariz ; asantet e voe c'hoari ar pezh. Freuz bras a voe graet gant ar pezh, ken feukus, nevez, ha flemmus ma oa d'an amzer-se.\nC'hoariet e voe ivez e 1898 gant margodennoù embreget gant Alfred Jarry hepken.\nEr bloaz 1906 e voe tapet e Alfred Jarry gant torzhellegezh an doagenn-empenn ; mervel a reas daou vloaz goude, d'an 3 a viz Du, paour-razh, e bered Bagneux.\nUn den iskis e oa Alfred Jarry, ur barzh, ur c'helaouenner, ur romantour, un troer, goapaus ha flemmus war an dro e bluenn, ne zigore ket e galon d'ar re all. Daoust d'e evañ re ec'h eo sklaer e oa troet da stourm a-enep feulster an arme, da c'hoapaat ar sistem, ar politikerezh ha drochded an dud a c'halloud.\nLakaet e vez ivez da Vestr gant ar surrealourien, ar pezh n'eo ket didalvoud !\nSkrivet en deus barzhonegoù ivez, ha krouet eo bet gantañ (pe kentoc'h gant an Doktor Faustroll, unan eus e dudennoù) ar 'Patafizik, hag a vefe ur skiant, pe ur c'hrakskiant — piv a oar ?, hini ar « solutions imaginaires, qui accorde symboliquement aux linéaments les propriétés des objets décrits par leur virtualité. ».\nLes Minutes de sable mémorial, barzhonegoù, Pariz, Mercure de France, Here 1894 • — En-linenn\nL'Ymagier, kelaouenn diwar-benn an arzoù, Here 1894 – Kerzu 1895 • Gallica\nCésar-Antéchrist, Pariz, Mercure de France, Here 1895 • Gallica\nPerhinderion, kelaouenn diwar-benn an arzoù, Meurzh ha Mezheven 1896 • Gallica\nUbu roi, drame en cinq actes…, Pariz, Mercure de France, Mezheven 1896 • Gallica\nLes Jours et les Nuits, roman d'un déserteur, Pariz, Mercure de France, Genver 1897 • — En-linenn\nUbu roi. Texte et musique, fac-similé autographique, Pariz, Mercure de France, 1897\nL’Amour en visites, Pariz, Éditions Pierre Fort, Mezheven 1898\nAlmanach du Père Ubu illustré (janvier, février, mars 1899), lesanvet « Petit Almanach », Kerzu 1898\nL'Amour absolu, Mercure de France, 1899 • Adembannadur 1932\nUbu enchaîné, gant Ubu roi ha La Chanson du décervelage en e raok, Pariz, Mercure de France, 1900 • Gallica\nUbu roi, doare diwezhañ, Paris, Éditions de La Revue blanche, 1900\nAlmanach illustré du Père Ubu (XXe Siècle) 1er janvier 1901, Kerzu 1900 • Gallica\nMessaline, roman de l'Ancienne Rome, Paris, Éditions de La Revue blanche, 1901\nLe Surmâle, roman moderne, Pariz, Éditions de La Revue blanche, 1902 • En-linenn\nPar la taille, un acte comique et moral en prose et en vers pour esjouir grands et petits, Pariz, Éditions Edward Sansot, 1906\nUbu sur la Butte, Pariz, Éditions Edward Sansot, Mae 1906\nLe Moutardier du pape. Opérette bouffe en trois actes, Bussières, 1907\nAlbert Samain (Souvenirs), Pariz, Éditions Victor Lemasle, 1907\nAr roue Ubu, troet e brezhoneg gant Goulc'han Kervella, Skol Vreizh, Montroulez , 2008.\n↑ « Commentaires pour servir à la lecture… », en L'Étoile-Absinthe, 121-122, Du Lérot, 2009\nAdtapet diwar « https://br.wikipedia.org/w/index.php?title=Alfred_Jarry&oldid=1942037 »\nDernière modification le 13 C'hwe 2022, à 09:16\nKemmoù diwezhañ degaset d'ar bajenn-mañ d'an 13 C'hwe 2022, da 09:16.


KDSK, Centre de Ressources Culturelles CeltiquesTeulioù : Anjela.\nOberour(ien) : LE GUEN Christelle (Treset gant) ; KEINEG Paol (Troet gant) ; KOADIG Ronan (Troet gant) ; MOAL Stefan (Troet gant) ; LE FOLL Jean-Pierre (Troet gant) ; L'HOURRE Ronan (Troet gant) ; AR MERO Corinne (Troet gant) ; ER VUHÉ Gentas (Pajennaozañ gant) ; DUVAL Añjela\nKot : LBR.3(DUV) - Teul Nv. : 17732\nDeskriverioù : DUVAL Anjela / Breizhadelezh / Bed ploueel / Araokadenn / Bed al labour / Kouer / Ti-feurm\n1 003573 [hegerz] YMirout\n2 003574 [hegerz] YMirout


Kazh ar pampa - Wikipedia\nKazh ar pampa\nGenad : Leopardus\nKazh ar pampa (Leopardus pajeros), anvet ivez kazh-geot, a zo ur c'hazh roudennek bihan hag a gaver er Pampa hag e rannvroioù nesañ Amerika ar Su, eus Ecuador betek Chile hag Arc'hantina. Muzuliañ a ra etre 55 cm ha 70 cm ha pouezañ a ra etre 3 ha 7 kg. Eus louet da c'hell-du e kemm e vlevad.\nNe ouezer hogozik netra diwar-benn danvez buhez kazh ar pampa. Un aneval noz eo, war a seblant, ha bronneged bihan hag evned a vez preizhataet gantañ dreist-holl. Ar parezed n'o devez nemet daou gazhig war un dro.\nEtre 9 ha 16 bloavezh e c'hell kazh ar pampa bevañ.\nLeopardus pajeros budini, Arc'hantina\nLeopardus pajeros garieppi, Perou, Ecuador, Bolivia\nAdtapet diwar « https://br.wikipedia.org/w/index.php?title=Kazh_ar_pampa&oldid=1653486 »\nKemmoù diwezhañ degaset d'ar bajenn-mañ d'an 24 Gou 2015, da 11:03.


Emañ Inis Meáin e-kreiz an inizi Árainn.\nInis Meáin (Inishmaan er stumm saoznekaet) zo unan eus an Inizi Árainn e Bae Gaillimh, en Iwerzhon. « Enez kreiz » eo ster anv an enezenn, p’emañ etre an div enezenn all, Inis Mór hag Inis Oírr. An eil vrasañ eo e-touez an inizi Árainn a-fed ment, gant 4 km hed ha 2,5 km led hag ur gorread 9 km². An hini vihanañ eo avat, a-fed poblañs, gant 154 annezad (e 2006) ; hag an hini sioulañ eo ivez, gant nebeutoc’h a weladennerien.\nGant se ez eo chomet yac’h an iwerzhoneg enni ha yezh an darn vrasañ eus an dud eo. Lesanvet eo bet Ollscoil na Gaeilge (« skol-veur an iwerzhoneg »), abalamour da se. Abaoe pell ez eus deuet barzhed ha skrivagnerien brudet eus Iwerzhon da weladenniñ Inis Meáin, evel da skouer John Millington Synge, Augusta Gregory ha Pádraig Mac Piarais, o deus savet skridoù eno ha desket iwerzhoneg ivez.\nDún Chonchúir, Inis Meáin\nKreñvlec’hioù savet gant mein a c’haller gwelet en enezenn : Dún Chonchúir, e stumm ur c’helc’h, savet a-raok JK, ha Dún Fearbhaí, eus ar IVe kantved, savet e stumm un hirgarrezenn.\nTeach Synge (Ti Synge)\nGweladenniñ a c’haller Teach Synge, an ti ma oa bet ar skrivagner John Millington Synge o chom pa oa bet en Inis Meáin, bep hañv etre 1898 ha 1902, pa veze roet bod dezhañ gant Bríd ha Páidín Mac Donnchadha. Eno e kavas awen da skrivañ pezhioù-c’hoari evel The Playboy of the Western World (« Labous-den Penn ar Bed ») pe Riders to the Sea (« War varc’h d’ar mor » ).\nUl labouradeg da zisallañ an dour-mor zo bet savet da bourchas dour d’an enezidi.\n↑ Lakaet e brezhoneg gant Remi Derrien hag embannet gant Emgleo Breiz\n↑ Lakaet e brezhoneg gant Youenn Drezen hag embannet gant Gwalarn e 1926\n↑ Inis mean water restored airport still closed\nAdtapet diwar « https://br.wikipedia.org/w/index.php?title=Inis_Meáin&oldid=1589584 »\nKemmoù diwezhañ degaset d'ar bajenn-mañ d'an 28 Eos 2014, da 17:34.


Dervezh etrevroadel a-enep d'ar feulster er c'houbladoù eo hiziv... Ur vanifestadeg a zo bet e Pariz disadorn evit lâr "Nann!" d'ar feulster a-enep d'ar merc'hed © Maxppp - Delphine Goldsztejn\nDiffusion du lundi 25 novembre 2019 Durée : 5min\nHiziv eo bet roet disoc'hoù Grenelle ar feulster er c'houbladoù. Kroget eo ivez koulzad goañv pretioù ar galon. Ha nac'het eo bet da z/Divyezh staliañ un hentenn divyezhek ouzhpenn e Naoned.\nGrenelle ar feulster er c'houbladoù\nKinniget en deus Edouard Philippe disoc'hoù an emvodoù-labour bet dalc'het war an tem-mañ abaoe miz Gwengolo. Hervezañ e vez roet trawalc'h a arc'hant dija gant ar stad d'ar c'hevredigezhioù evit gwirioù ar merc'hed. 137 maouez a zo bet lazhet abaoe penn-kentañ ar bloaz... 121 e 2018.\nKoulzad goañv pretioù ar galon\nMiliadoù a dud a youl 'vat zo war ar stern abaoe ur pennad evit ma vefe pep tra e ratre... Evel e preti ar Galoun Gwengamp, darempredet gant tro 400 familh skoazellet...\nDiaesterioù Divyezh evit en em ziorren e Naoned\nUr raktres digeriñ un hentenn, ouzhpenn an div zo dija, zo o paouezh bezañ nac'het gant rektordi an Akademiezh... Padal e oa a-du ar c'huzul ti kêr evit o skoazellañ. Kontroll bev spered al lezenn Peillon, a zav a du evit kas war 'raok ar yezhoù rannvro er skolioù...


Buhez Bro Naoned : Ar gevredigezh A.M.I (Accompagnement Migrant Intégration) – Radio Naoned\nAr gevredigezh AMI ( Accompagnement – Migrant – Intégration) a ra e seizh gwellañ evit sikour ar repuidi da vezañ enframmet er gevredigezh.\nAr pal a zo ambrougañ anezho evit ma c’hellfent kaout ul live buhez dereat.\nSikour anezho evit o faperioù da gas er prefeti hag evit kaout ul labour ha kinnig a reont stalioù a bep seurt …\nCatherine Libault prezidantez ar gevredigezh en eus displeget pep tra da Marianne Vaidie.\nBuhez Bro Naoned : ar start-up Munut Edition Ar gronikenn Buhez Bro-Naoned da selaou bep Merc’her en abadenn Dihunaoned ha Naoned ‘meus. Ober anaoudegezh gant ur start-up, ur gevredigezh pe ul lec’h...


Journal des savants - Wikipedia\nAn Niv. 1, deiziadet 5/01/1665]]\nMareadegezh Sizhuniek (1665-1723)\nMiziek (1723-1792, 1816-)\nGanedigezh 5 a viz Genver 1665\nLec'h embann Pariz\nLec'hienn Web AIBL (fr) (ha yezhoù all)\nKoshañ mareadeg lennegezh ha skiantoù Europa eo ar Journal des savants ("Kazetenn ar ouizieien"). Embannet e vez c'hoazh hiziv an deiz gant Académie des Inscriptions et Belles-Lettres (AIBL) ("Akademiezh an Enskrivadurioù hag al Lizhiri Kaer"), unan eus pemp akademiezh an Institut de France ("Ensavadur Bro-C'hall").\nGant Denis de Sallo (1626-1669), kuzulier e Parlamant Pariz, e voe krouet Le journal des sçavans. D'ar 5 a viz Genver 1665 e voe embannet an niverenn gentañ, e Pariz, Bro-C'hall. Daouzek pajenn a oa er gazetenn nevez, ma embannas hec'h aozerion o fal : brudañ ar pezh a oa nevez e Republik al Lizhiri — « pour faire sçavoir ce qui se passe de nouveau dans la République des Lettres », "Republik al Lizhiri" o vout bed ar skiantoù ivez d'ar mare-se.\nDre hanterouriezh Jean-Baptiste Colbert e c'hounezas brient ar roue Loeiz XIV e 1701.\nUr sizhunieg dizingal e voe Le journal des sçavans betek 1723, ha miziek e voe betek ma voe lamet e 1792.. Koulskoude, daouzek niverenn a voe embannet e 1797.\nAdal 1816 e teuas er-maez a-nevez, gant an talbenn Journal des savants, evel m'emañ c'hoazh hiziv an deiz. Izili Ensavadur Bro-C'hall a skrive enni, ha gant an Imprimerie Nationale e veze moullet, ha diwar goust ar Stad c'hall betek 1900. En abeg da grennadurioù war kellidsteuñv ar Stad e voe paeet ar moullañ gant Ensavadur Bro-C'hall evit ar bloavezhioù 1901 ha 1902, hag an Ensavadur a voe e penn ar gazetenn betek 1908.\nDre ma teue dizingal an arc'hant d'an Ensavadur ez asantas Akademiezh an Enskrivadurioù hag al Lizhiri Kaer kemer ar gazetenn e karg adalek 1909, a-drugarez da gellidoù ar Fondezon Dourlans. E karg AIBL emañ ar gazetenn hiziv c'hoazh.\nBuan e voe kemeret skouer diwar Le journal des sçavans gant Royal Society Londrez : d'ar 6 a viz Meurzh 1665 ez embannas Henry Oldenburg (1619-1677) ar gazetenn viziek Philosophical Transactions. Ar skiantoù e oa he dodenn bennañ. Embannet e vez c'hoazh hiziv an deiz.\n↑ Catalogue Fusionné des Périodiques de Mathématiques' (CFPM) (fr)\n↑ Internet Archive (fr)\n↑ 3,0 ha3,1 AIBL (fr)\n↑ The Royal Society (en)\nAdtapet diwar « https://br.wikipedia.org/w/index.php?title=Journal_des_savants&oldid=1978021 »


Lorenzo de' Medici, pe Lorenzo di Ferdinando Iañ de' Medici , (1599-1648) a oa ur mab da Ferdinando Iañ de' Medici, dug-meur Toskana ha d'e bried Cristina di Lorena. Breur e oa d'an dug-meur Cosimo II de' Medici .\nSeizhvet bugel e dud e oa. Troet e oa gant ar chase, ar c'hon, ar c'hezeg. Dastum a rae al livadurioù, gwareziñ a rae Stefano Della Bella, en e di Casino er via del Parione , distrujet abaoe (warnañ e voe savet ar Palazzo Corsini al Parione), hag er Villa La Petraia, ma voe graet ar murlivadurioù gant Volterrano.\nEn 1617 ez eas gant e c'hoar Catalina de Médici, dimezet da Ferdinando Gonzaga, da Mantova, ha gweladenniñ a reas Venezia, Genova, Loreto ha Pésaro.\nEn 1623 ez eas da Urbino da skoazellañ e c'hoar Claudia, nevez intañvezet eus an dug Federico Ubaldo della Rovere, evit lakaat he zad-kaer Francisco María II della Rovere, chomet dishêr, da lezel Dugelezh Urbino gant ar familh Medici. Tro wenn a reas, hag en 1626 ez eas gant Claudia da Innsbruck, d'hec'h addimeziñ da gont Tirol, Leopold V Aostria ha tro en devoa da weladenniñ kêrioù München, Nürnberg, Regensburg haNancy.\nNe zimezas ket. Mevel a reas e 1648 ha lavaret e voe e oa bet kontammet.\nAdtapet diwar « https://br.wikipedia.org/w/index.php?title=Lorenzo_de%27_Medici_(1599-1648)&oldid=1471374 »


Accueil / Maxime TOUZE (Pajenn 15)\nUr c’houlzad nevez a-enep blokus Gaza\n27 May 2015\tEtrebroadel, Maxime TOUZÉ 0\nAr Marianne e Brest. Derc’hent dec’h e oa bet degemeret ar vag Marianne e porzh Brest. Ur vag hag a yelo betek Palestina evit terriñ ar blokus aozet gant Israel. E-giz e 2011 e vez aozet ar bloaz-mañ ur c’houlzad all a-enep ar blokus. Teir bag eus ar mare-se ha ...\n25 May 2015\tEtrebroadel, Maxime TOUZÉ 0\nD’ar Gwener 22 a viz Mae o doa votet Iwerzhoniz da geñver ur referendom evit lâret hag-eñ e oant a-du pe get evit digeriñ an eured d’an heñvelreizhidi. Ouzhpenn 62% eus ar boblañs he doa votet «Yes». Ur souezhadenn evit ur vro ken katolik. Dont a ra Iwerzhon da ...\nGPA e Naoned: ar prokulerezh a ra engalv\n21 May 2015\tBro C'hall, Liger-Atlantel, Maxime TOUZÉ 0\nLez-varn ensav meur Naoned en doa gourc’hemennet d’ar prokulerezh d’an 13 a viz Mae enskrivañ e marilh ar boblañs tri bugel bet ganet gant ar GPA en Ukrainia, India hag er Stadoù-Unanet. Ar prokulerezh a sav a-enep an diviz-mañ. Er Frañs n’eo ket anavezet e-barzh al lezenn ar GPA, ...\nIsrael – Palestina, krogad ar peoc’h ?\n20 May 2015\tEtrebroadel, Maxime TOUZÉ 0\nBenjamin Netanyahu a vefe prest da leuskel skipailh mell-droad e vro da c’hoari a-enep ur skipailh eus Palestina hervez Sepp Blatter, prezidant ar FIFA. Ur c’hrogad evit ar peoc’h. Prezidant ar FIFA a oa deuet dimeurzh paseet en Israel evit kaozeal eus diorren ar vell-droad e Palestina. Netanyahu en ...\nTake us with you Scotland.\n16 May 2015\tEtrebroadel 0\nDisoc’h an dilennadegoù diwezhañ e Bro-Saoz n’en deus ket graet plijadur d’an holl. Miliadoù a dud e norzh Bro-Saoz o doa implijet an hashtag «take us with you Scotland» evit embann o c’herse o welet e oa aet ar maout gant ar virourien. Hag ar vroadelourien skosat d’o degemer evel-just. ...\n30 April 2015\tEtrebroadel, Maxime TOUZÉ 0\nPage 15 of 15Premier / Kentañ...10«1112131415


Kaozeal:Paotrez - Wikipedia\nN'eo ket ar wikipedia ur geriadur. hen goût mat a rez. Kempennet e vo ar pennad-mañ evit lakaat anezhañ da glotaat gant palioù arn holloueziadur pe a-hendall e vo enteuzet gant ar pennad "Merc'h". --Neal 22 Du 2006 da 13:04 (UTC)\nMa sellan ouzh an eurioù n'eus bet nemet UN EILENN etre enrolladenn ma labour hag evezhiadenn ar merour. Mont a ra e emzalc'h heugus a-enep ar wikipedia. Bernez Bernioù 22 Du 2006 da 13:23 (UTC)\nGoulenn a ran e vefe kaoze etre an dud ha n'eo ket ali Neal a dalvezfe hepken hag ur wech ouzhpenn, evel m'en deus kemeret ar boaz un tamm re alies dre amañ: pennadoù ar re all n'int ket e c'hoari personel.Bernez Bernioù 22 Du 2006 da 15:49 (UTC)\nN'eo ket ma ali an hini eo a vez lakaet da dalvezout. Lakaat e pleustr diazezoù pennañ ar wikipedia an hini a ran evel merour: amañ "Da gentañ-penn ez eo ar raktres hini savidigezh un holloueziadur. N'eo ket ur geriadur" (dave: []). Labour ar verourion eo skarzhañ pe gwelloc'h klask enteuziñ pennadoù savet e mod ur geriadur. N'eus kudenn ebet evit enteuziñ ar pennad-mañ gant ar pennad pennañ Merc'h. N'eo ket dav sevel pennadoù a-ratozh evit termenniñ bep heñvelster.\nDispleget un tammig hiroc'h war ar wiki saozneg amañ:\n(en) en:Wikipedia:Wikipedia is not a dictionary\nhag e galleg amañ:\n(fr)fr:Wikipédia:Wikipédia n'est pas un dictionnaire\n--Neal 22 Du 2006 da 16:06 (UTC)\nN'eo ket ar gerioù lec'hel danvez penngerioù[kemmañ ar vammenn]\nPeogwir e c'houlenn Bernez Bernioù un ali all. Setu ma hini. Evit ur ger rannyezhel (n'eus ket a rannyezh, Neal, emit-hu?), sur, n'eo ket reizh lakaat anezhañ evel titl ar pennad. Lakaet e vo pelloc'h er pennad merc'h pa vo kempennet. P'en deus graet e evezhiadenn e sinae Neal dindan e lesanv implijer hag ar gwir a oa gantañ. Pep implijer a c'hell ober e evezhiadennoù dindan un eilenn. Gwelloc'h e vo ar wikipedia brezhonek ma 'z eus muioc'h a dud oc'h ober evel-se. Ma n'eus ket peoc'h ebet evit ar skridaozerien, gwellaat tra! Koulskoude e c'hell ur skridaozer skrivañ "war ar stern" evit pennadoù hir ha kemplez, met ne c'hell ket lezel anezhañ deizioù-pad, rak pennaenn ar wiki a zo reizhañ, ouzhpennañ, adreizhañ, adouzhpennañ ha diverkañ gant asant ar re all dindan un devez ma 'z eus tu. --Ch. Rogel 23 Du 2006 da 00:27 (UTC)\nDa lakaat dindan merc'h pa vo tu. --Ch. Rogel 23 Du 2006 da 00:32 (UTC)\nSkuizh[kemmañ ar vammenn]\nda unan bennaket all d'ober war-dro seurt traoù bremañ. aet on skuizh. ret eo kompren eo bet savet a-ratozh-kaer pennadoù "paotrez" ha "plac'h" nemet peogwir em boa lâret me un dra bennaket a-divout ar pennad "merc'h". evit klask cheu, koa... dres evel ma oa bet savet diouzhtu pennadoù diwar-benn departamantoù gall e belgia gante o zitloù e galleg goude ma savas disoc'h ar votadeg diwar-benn an doare da envel departamantoù frañs a-enep da ginnigoù an implijer(ion)-se. war a welan ez eus tud (pas te) war ar wikipedia-mañ hag a gav dezhe eo kevatal seurt emdalc'h ha ma hini o klask lakaat da dalvezout diazezoù pennañ ar raktres (da skouer, n'eo ket ar wikipedia ur geriadur) ha lâret on-me ken kiriek all d'an tabut. ne chomin ket. aet on hiziv ha n'oûn ket hag-en e teuin en-dro. ra ma vo leusket bernez bernioù ha bianchi-bihan d'ober diouzh o c'hoant. sklaeraat ivez un draig. ar gwir a zo ganit, evel-just, kemmet e c'hell bezañ ur pennad nevez-krouet un eilenn war-lerc'h pe bloaz war-lerc'h - n'eus reolennoù ebet d'am soñj diwar-benn se. kavet 'm boa gwell avat lakaat war-wel diouzhtu ne glotae ket ar pennad-mañ gant palioù ar wikipedia a-raok ma vije bet labouret warnañ ha kollet amzer. ha me da vezañ tamallet da "lammat" war ar pennad (dindan un eilenn ar wezh-mañ). Lâret am eus ivez d'an implijer(ion)-se penaos ober evit implijout patromoù bet savet a-ratozh evit lakaet an implijerion/ezed all war evezh p'en em gavont gant pennadoù war ar stern, met n'int ket bet implijet gwezh ebet gante ivez - evel-se emañ luzietoc'h an traoù bewech hag aezetoc'h dezhe klemm pa vez kemmet pennadoù bet damsavet gante. unan eus o falioù pennañ eo deuet da vezañ sevel pennadoù a-ratozh-kaetr evit klask jeu ganin ha neuze klemm. --Neal 23 Du 2006 da 07:19 (UTC)\nNe gomprenan ket pep tra. Un dra a gomprenan 'hat: bezañ zo brezhonegerien amañ o sevel pennadoù evit klask cheu. Biskoazh kemend-all! Me hag a skrive pennadoù evit reiñ un tamm brezhoneg d'ar vrezhonegerien. Bianchi-Bihan 23 Du 2006 da 17:41 (UTC)\nPeogwir em eus savet paotrez "evit klask jeu" hervezout, sav ar pennad paotrezenn evit klask jeu ouzhin, ha trec'h e vo ar yezh da vihanañ. Met mar dout skuizh, kerzh da ziskuizhañ. Da vihanañ n'ijinan ket gerioù brezhonek evit sevel pennadoù: ne ran nemet war-dro gerioù kozh a-walc'h er yezh, anavezet gant an holl. Tost an holl. Bernez Bernioù 28 Du 2006 da 07:17 (UTC)\nne savan ket penandoù evit klask jeu ha ne glaskan ket bezañ trec'h war hini ebet. n'eo ker ar res-e ma falioù-me ha n'em eus ket amzer da goll gant seurt traoù.--Neal 28 Du 2006 da 10:41 (UTC)\nSoñj neuze e c'hall tud all klask sevel pennadoù evit ar brezhoneg, ha netra ken, ha ne vo ket fall. Goude-se, soñj e c'hallez faziañ pa lavarez n'eo ket memes tra merc'h ha maouez (rak a-wechoù e vez), hag ez eus un toullad brezhonegerien a oar traoù diwar-benn o yezh, hag a oar petra a lavaront, hag a c'hall sevel pennadoù da brouiñ pezh a laront, ha ne glaskont bezañ trec'h warnout (se zo paranoia, ur pennad da sevel) ha mar plij n'a ket da varn hep gouzout, na da glask diskar o labour a-raok ma vo echu, evel re alies. Ha mat e vo pep tra. Bennozh dit. Bernez Bernioù 28 Du 2006 da 11:18 (UTC)\nKenlabourerien, beuzel ha netra ken[kemmañ ar vammenn]\nDaoust ha bet eo an hini en deus tennet kuit ar pennad "paotrez" o c'houlenn soñj an hini en doa savet ar pennad a-raok ober e gwalldaol? Evel-just n'eo ket. Seurt traoù a vez graet hep kemenn, dre drubarderezh. Bernez Bernioù 29 Mae 2007 da 12:31 (UTC)\nMat e vefe klask sioulaat ha kompren an traoù en un doare sklaeroc'h: pa vez enteuzet ur pennad gant unan all, ne vez ket diverket netra. Kaset e vez an dnvez d'an eil lec'h d'egile nemetken.\n--Neal (Kaozeal) 29 Mae 2007 da 14:44 (UTC)\nAdtapet diwar « https://br.wikipedia.org/w/index.php?title=Kaozeal:Paotrez&oldid=167307 »\nKemmoù diwezhañ degaset d'ar bajenn-mañ d'an 29 Mae 2007, da 14:44.